text:
του τμήματος προσφυγών του Ευρωπαϊκού Οργανισμού Ασφάλειας της Αεροπορίας (5).
 (1) ΕΕ L 240 της 7.9.2002, σ. 1.
 (2) ΕΕ L 243 της 27.9.2003, σ. 6.
 (3) ΕΕ L 245 της 29.9.2003, σ. 7.
 (4) ΕΕ L 243 της 27.9.2003, σ. 5.
 (5) ΕΕ L 16 της 23.1.2004, σ. 20.»
 ΠΑΡΑΡΤΗΜΑ A
 ΠΡΩΤΟΚΟΛΛΟ ΠΕΡΙ ΤΩΝ ΠΡΟΝΟΜΙΩΝ ΚΑΙ ΑΣΥΛΙΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΕΠΕΙΔΗ το άρθρο 28 της Συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, οι Κοινότητες και η Ευρωπαϊκή Τράπεζα Επενδύσεων απολαύουν στην επικράτεια των κρατών μελών των αναγκαίων προνομίων και ασυλιών για την εκπλήρωση της αποστολής τους,
 ΣΥΜΦΩΝΗΣΑΝ επί των ακολούθων διατάξεων που προσαρτώνται στη Συνθήκη αυτή.
 ΑΠΟΦΑΣΙΖΟΥΝ:
 ΚΕΦΑΛΑΙΟ I
 ΠΕΡΙΟΥΣΙΑΚΑ ΣΤΟΙΧΕΙΑ, ΚΕΦΑΛΑΙΑ, ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΠΡΑΞΕΙΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
 Άρθρο 1
 Οι χώροι και τα κτίρια των Κοινοτήτων είναι απαραβίαστα. Δεν υπόκεινται σε έρευνα, κατάσχεση, επίταξη ή απαλλοτρίωση.
 Τα περιουσιακά στοιχεία και τα στοιχεία ενεργητικού των Κοινοτήτων δεν δύναται να αποτελέσουν αντικείμενο οποιουδήποτε αναγκαστικού μέτρου διοικητικής ή δικαστικής αρχής, άνευ αδείας του Δικαστηρίου.
 Άρθρο 2
 Τα αρχεία των Κοινοτήτων είναι απαραβίαστα.
 Άρθρο 3
 Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των αμέσων φόρων.
 Οι κυβερνήσεις των κρατών μελών λαμβάνουν τα κατάλληλα μέτρα, όταν τους είναι δυνατό, για την έκπτωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή των κινητών ή ακινήτων περιουσιακών στοιχείων, όταν οι Κοινότητες πραγματοποιούν για υπηρεσιακή χρήση σημαντικές αγορές των οποίων η τιμή περιλαμβάνει φόρους και τέλη αυτής της φύσεως. Εντούτοις, η εφαρμογή των διατάξεων αυτών δεν πρέπει να έχει ως αποτέλεσμα την νόθευση του ανταγωνισμού εντός των Κοινοτήτων.
 Δεν παρέχονται απαλλαγές όσον αφορά τους φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.
 Άρθρο 4
 Οι Κοινότητες απαλλάσσονται όλων των δασμών, απαγορεύσεων και περιορισμών επί των εισαγωγών και εξαγωγών ως προς τα είδη που προορίζονται για υπηρεσιακή χρήση. Τα εισαγόμενα κατ’ αυτόν τον τρόπο είδη δεν διατίθενται, επαχθώς ή χαριστικώς, στο έδαφος της χώρας στην οποία έχουν εισαχθεί, εκτός αν αυτό γίνεται υπό όρους που εγκρίνει η κυβέρνηση της χώρας αυτής.
 Οι Κοινότητες απαλλάσσονται επίσης από κάθε δασμό και κάθε απαγόρευση και περιορισμό επί των εισαγωγών και εξαγωγών, όσον αφορά τις δημοσιεύσεις τους.
 Άρθρο 5
 Η Ευρωπαϊκή Κοινότητα Άνθρακα και Χάλυβα δύναται να κατέχει συνάλλαγμα και να έχει λογαριασμούς σε οποιοδήποτε νόμισμα.
 ΚΕΦΑΛΑΙΟ II
 ΕΠΙΚΟΙΝΩΝΙΕΣ ΚΑΙ ΤΑΥΤΟΤΗΤΕΣ
 Άρθρο 6
 Τα όργανα των Κοινοτήτων απολαύουν για την υπηρεσιακή τους επικοινωνία και τη διακίνηση των εγγράφων τους, εντός της επικρατείας κάθε κράτους μέλους, της μεταχειρίσεως που επιφυλάσσεται από το κράτος μέλος αυτό στις διπλωματικές αποστολές.
 Η υπηρεσιακή αλληλογραφία και οι λοιπές υπηρεσιακές επικοινωνίες των οργάνων των Κοινοτήτων δεν υπόκεινται σε λογοκρισία.
 Άρθρο 7
 1. Οι πρόεδροι των οργάνων των Κοινοτήτων δύνανται να εκδίδουν για τα μέλη και το λοιπό προσωπικό των οργάνων των Κοινοτήτων ταυτότητες, των οποίων ο τύπος ορίζεται από το Συμβούλιο και οι οποίες αναγνωρίζονται ως έγκυρα πιστοποιητικά κυκλοφορίας από τις αρχές των κρατών μελών. Οι


text:
ταυτότητες εκδίδονται για τους υπαλλήλους των Κοινοτήτων και το λοιπό προσωπικό υπό προϋποθέσεις που καθορίζονται από τον κανονισμό περί της υπηρεσιακής καταστάσεως των υπαλλήλων και από το καθεστώς που διέπει το λοιπό προσωπικό των Κοινοτήτων.
 Η Επιτροπή δύναται να συνάπτει συμφωνίες για να αναγνωρισθούν οι ταυτότητες αυτές ως έγκυρα πιστοποιητικά κυκλοφορίας στην επικράτεια τρίτων κρατών.
 2. Εντούτοις, το άρθρο 6 του Πρωτοκόλλου περί των προνομίων και ασυλιών της Ευρωπαϊκής Κοινότητας Άνθρακα και Χάλυβα εξακολουθεί να εφαρμόζεται για τα μέλη και το λοιπό προσωπικό των οργάνων που έχουν κατά την έναρξη ισχύος της παρούσας Συνθήκης στην κατοχή τους την ταυτότητα που προβλέπει το προαναφερθέν άρθρο, και αυτό μέχρις εφαρμογής των διατάξεων της ως άνω παραγράφου 1.
 ΚΕΦΑΛΑΙΟ III
 ΜΕΛΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
 Άρθρο 8
 Περιορισμοί διοικητικής ή άλλης φύσεως δεν επιβάλλονται στην ελεύθερη μετακίνηση των μελών του Ευρωπαϊκού Κοινοβουλίου, όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.
 Στα μέλη του Ευρωπαϊκού Κοινοβουλίου παρέχονται, όσον αφορά τους τελωνειακούς και συναλλαγματικούς ελέγχους:
 α)
 από τη δική τους κυβέρνηση, οι αυτές διευκολύνσεις που παρέχονται στους ανωτέρους υπαλλήλους οι οποίοι μεταβαίνουν στο εξωτερικό για επίσημη πρόσκαιρη αποστολή·
 β)
 από τις κυβερνήσεις των άλλων κρατών μελών, οι αυτές διευκολύνσεις που παρέχονται στους αντιπροσώπους αλλοδαπών κυβερνήσεων που ευρίσκονται σε επίσημη πρόσκαιρη αποστολή.
 Άρθρο 9
 Τα μέλη του Ευρωπαϊκού Κοινοβουλίου δεν υπόκεινται σε έρευνα, κράτηση ή δίωξη για γνώμη ή ψήφο δοθείσα κατά την άσκηση των καθηκόντων τους.
 Άρθρο 10
 Κατά τη διάρκεια των συνόδων του Ευρωπαϊκού Κοινοβουλίου τα μέλη του απολαύουν:
 α)
 εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους,
 β)
 εντός της επικρατείας άλλων κρατών μελών της εξαιρέσεως από κάθε μέτρο κρατήσεως και κάθε δικαστική δίωξη.
 Η ασυλία τους καλύπτει επίσης όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.
 Επίκληση της ασυλίας δεν δύναται να γίνει στην περίπτωση αυτοφώρου εγκλήματος και ούτε δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του.
 ΚΕΦΑΛΑΙΟ IV
 ΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΣΥΜΜΕΤΕΧΟΝΤΕΣ ΣΤΙΣ ΕΡΓΑΣΙΕΣ ΤΩΝ ΟΡΓΑΝΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
 Άρθρο 11
 Οι αντιπρόσωποι των κρατών μελών που συμμετέχουν στις εργασίες των οργάνων των Κοινοτήτων, καθώς και οι σύμβουλοί τους και τεχνικοί εμπειρογνώμονες, απολαύουν, κατά τη διάρκεια της ασκήσεως των καθηκόντων τους και κατά τη διάρκεια ταξιδίων τους προς ή από τον τόπο συνεδριάσεως, των καθιερωμένων προνομίων, ασυλιών ή διευκολύνσεων.
 Το παρόν άρθρο εφαρμόζεται επίσης στα μέλη και τα συμβουλευτικά όργανα των Κοινοτήτων.
 ΚΕΦΑΛΑΙΟ V
 ΥΠΑΛΛΗΛΟΙ ΚΑΙ ΛΟΙΠΟ ΠΡΟΣΩΠΙΚΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
 Άρθρο 12
 Στην επικράτεια κάθε κράτους μέλους και ανεξαρτήτως ιθαγενείας, οι υπάλληλοι και το λοιπό προσωπικό των Κοινοτήτων:
 α)
 απολαύουν ετεροδικίας για πράξεις στις οποίες προέβησαν, συμπεριλαμβανομένου του προφορικού ή γραπτού λόγου, ενεργώντας υπό την επίσημη ιδιότητά τους, με την επιφύλαξη της εφαρμογής των διατάξεων των Συνθηκών που αφορούν, αφενός μεν, τους κανόνες περί ευθύνης των υπαλλήλων και του λοιπού προσωπικού έναντι των Κοινοτήτων, αφετέρου δε, περί της αρμοδιότητος του Δικαστηρίου επί των διαφορών μεταξύ των Κοινοτήτων και των υπαλλήλων

type: contracts

jurisdiction: EU


text:
και λοιπού προσωπικού της. Η ασυλία αυτή εξακολουθεί να ισχύει και μετά τη λήξη της θητείας τους·
 β)
 δεν υπόκεινται, όπως και οι σύζυγοί τους και τα συντηρούμενα από αυτούς μέλη της οικογενείας τους, στους περιορισμούς διακινήσεως και στις διατυπώσεις εγγραφής στα μητρώα αλλοδαπών·
 γ)
 απολαύουν, όσον αφορά τις νομισματικές ρυθμίσεις ή τις ρυθμίσεις περί συναλλάγματος, των διευκολύνσεων που αναγνωρίζονται από την καθιερωμένη πρακτική στους υπαλλήλους των διεθνών οργανισμών·
 δ)
 απολαύουν του δικαιώματος να εισάγουν ατελώς την οικοσκευή και τα προσωπικά τους είδη κατά την πρώτη ανάληψη των καθηκόντων τους στην ενδιαφερόμενη χώρα και του δικαιώματος να τα επανεξάγουν ατελώς, κατά τη λήξη της θητείας τους, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της χώρας στην οποία ασκείται το δικαίωμα·
 ε)
 απολαύουν του δικαιώματος να εισάγουν ατελώς το αυτοκίνητο που προορίζεται για προσωπική τους χρήση, το οποίο έχει αποκτηθεί στη χώρα της τελευταίας τους διαμονής ή στη χώρα της οποίας είναι υπήκοοι σύμφωνα με τους όρους του εσωτερικού εμπορίου αυτής και να το επανεξάγουν ατελώς, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της ενδιαφερομένης χώρας.
 Άρθρο 13
 Επί των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, επιβάλλεται φόρος υπέρ των Κοινοτήτων σύμφωνα με τους όρους και τη διαδικασία που καθορίζονται από το Συμβούλιο προτάσει της Επιτροπής.
 Οι υπάλληλοι και το λοιπό προσωπικό απαλλάσσονται από την επιβολή εσωτερικών φόρων επί των αποδοχών, μισθών και λοιπών αμοιβών, που καταβάλλονται από τις Κοινότητες.
 Άρθρο 14
 Για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οι υπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της ασκήσεως των καθηκόντων τους στην υπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας στην οποία έχουν κατά το χρόνο της εισόδου τους στην υπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων. Η διάταξη αυτή εφαρμόζεται ομοίως και για τον ή την σύζυγο στο μέτρο που αυτός ή αυτή δεν ασκεί ιδίαν επαγγελματική δραστηριότητα, καθώς και για τα τέκνα των οποίων έχουν την επιμέλεια και τα οποία συντηρούνται από τα πρόσωπα που αναφέρονται στο παρόν άρθρο.
 Τα κινητά πράγματα τα οποία ανήκουν στα πρόσωπα που προβλέπονται στην προηγούμενη παράγραφο και που ευρίσκονται στην επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού θεωρούνται ευρισκόμενα εντός του κράτους της φορολογικής κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.
 Κατοικία κτηθείσα απλώς και μόνο λόγω της ασκήσεως καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.
 Άρθρο 15
 Το Συμβούλιο καθορίζει ομοφώνως προτάσει της Επιτροπής το καθεστώς των


text:
κοινωνικών παροχών, που εφαρμόζεται στους υπαλλήλους και το λοιπό προσωπικό των Κοινοτήτων.
 Άρθρο 16
 Το Συμβούλιο προσδιορίζει προτάσει της Επιτροπής και κατόπιν διαβουλεύσεως με τα άλλα ενδιαφερόμενα όργανα, τις κατηγορίες υπαλλήλων και λοιπού προσωπικού των Κοινοτήτων, για τους οποίους εφαρμόζονται, εν όλω ή εν μέρει, οι διατάξεις των άρθρων 12, 13 δεύτερο εδάφιο και 14.
 Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές ανακοινώνονται περιοδικώς στις κυβερνήσεις των κρατών μελών.
 ΚΕΦΑΛΑΙΟ VI
 ΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΚΡΑΤΩΝ ΔΙΑΠΙΣΤΕΥΜΕΝΩΝ ΣΤΙΣ ΕΥΡΩΠΑΪΚΕΣ ΚΟΙΝΟΤΗΤΕΣ
 Άρθρο 17
 Το κράτος μέλος στην επικράτεια του οποίου ευρίσκεται η έδρα των Κοινοτήτων παραχωρεί στις αποστολές τρίτων κρατών, που είναι διαπιστευμένες στις Κοινότητες, τις καθιερωμένες ασυλίες και διπλωματικά προνόμια.
 ΚΕΦΑΛΑΙΟ VII
 ΓΕΝΙΚΕΣ ΔΙΑΤΑΞΕΙΣ
 Άρθρο 18
 Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό των Κοινοτήτων αποκλειστικώς προς το συμφέρον των Κοινοτήτων.
 Τα όργανα των Κοινοτήτων υποχρεούνται να άρουν την ασυλία που εχορηγήθη σε έναν υπάλληλο ή σε οποιονδήποτε από το λοιπό προσωπικό, στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα των Κοινοτήτων.
 Άρθρο 19
 Για την εφαρμογή του παρόντος πρωτοκόλλου τα όργανα των Κοινοτήτων ενεργούν σε συνεννόηση με τις αρμόδιες αρχές των ενδιαφερομένων κρατών μελών.
 Άρθρο 20
 Τα άρθρα 12 έως και 15 και 18 εφαρμόζονται επί των μελών της Επιτροπής.
 Άρθρο 21
 Τα άρθρα 12 έως και 15 και 18 εφαρμόζονται επί των δικαστών, των γενικών εισαγγελέων, του γραμματέως και των βοηθών εισηγητών του Δικαστηρίου, με την επιφύλαξη των διατάξεων του άρθρου 3 των πρωτοκόλλων περί του οργανισμού του Δικαστηρίου που αφορούν την ετεροδικία των δικαστών και των γενικών εισαγγελέων.
 Άρθρο 22
 Το παρόν πρωτόκολλο εφαρμόζεται επίσης επί της Ευρωπαϊκής Τράπεζας Επενδύσεων, επί των μελών των οργάνων της, επί του προσωπικού της και επί των αντιπροσώπων των κρατών μελών, οι οποίοι συμμετέχουν στις εργασίες της, με την επιφύλαξη των διατάξεων του πρωτοκόλλου περί του καταστατικού της.
 Η Ευρωπαϊκή Τράπεζα Επενδύσεων απαλλάσσεται επιπλέον παντός φόρου και τέλους λόγω αυξήσεως του κεφαλαίου της καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς όρους, δεν υπόκεινται στους φόρους κύκλου εργασιών.
 Άρθρο 23
 Το παρόν Πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του Πρωτοκόλλου περί του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.
 Η Ευρωπαϊκή Κεντρική Τράπεζα απαλλάσσεται επί πλέον από κάθε φόρο ή παρόμοια επιβάρυνση λόγω αυξήσεως του κεφαλαίου της καθώς και από τις διάφορες διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της Τράπεζας και των οργάνων της, που ασκούνται σύμφωνα με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, δεν υπόκεινται σε φόρο κύκλου εργασιών.
 Οι


text:
ανωτέρω διατάξεις εφαρμόζονται και στο Ευρωπαϊκό Νομισματικό Ίδρυμα. Σε περίπτωση διάλυσης ή εκκαθάρισής του δεν επιβάλλεται καμία φορολογική επιβάρυνση.
 ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν το παρόν πρωτόκολλο.
 Έγινε στις Βρυξέλλες, στις οκτώ Απριλίου χίλια εννιακόσια εξήντα πέντε.
 Προσάρτημα στο Παράρτημα A
 Διαδικασία εφαρμογής του πρωτοκόλλου περί των προνομίων ασυλιών των Ευρωπαϊκών Κοινοτήτων στην Ελβετία
 1. Επέκταση της εφαρμογής στην Ελβετία
 Οσάκις το Πρωτόκολλο περί των προνομίων και ασυλιών των Ευρωπαϊκών Κοινοτήτων (στο εξής: «πρωτόκολλο»), περιέχει αναφορές σε κράτη μέλη, οι αναφορές νοείται ότι καλύπτουν και την Ελβετία, εκτός εάν οι ακόλουθες διατάξεις προβλέπουν άλλως.
 2. Απαλλαγή του Οργανισμού από έμμεσους φόρους (συμπεριλαμβάνεται ο ΦΠΑ)
 Αγαθά και υπηρεσίες που εξάγονται από την Ελβετία δεν επιβαρύνονται με τον ελβετικό φόρο προστιθέμενης αξίας (ΦΠΑ). Εφόσον πρόκειται για αγαθά και υπηρεσίες που παρέχονται στον Οργανισμό μέσα στην Ελβετία για επίσημη χρήση, η απαλλαγή από τον ΦΠΑ χορηγείται, σύμφωνα με το άρθρο 3, δεύτερη παράγραφος του Πρωτοκόλλου, δι’ επιστροφής. Η απαλλαγή από τον ΦΠΑ χορηγείται εάν η πραγματική τιμή αγοράς των αγαθών και των παρεχόμενων υπηρεσιών, η οποία αναγράφεται στο τιμολόγιο ή σε ισοδύναμο έγγραφο ανέρχεται σε 100 ελβετικά φράγκα τουλάχιστον (με τους φόρους).
 Για την επιστροφή του ΦΠΑ προσκομίζονται τα προς τούτο προβλεπόμενα ελβετικά έντυπα στην αρμόδια ομοσπονδιακή οικονομική υπηρεσία της Ελβετίας (Federal Tax Administration's VAT Main Division). Για τη διεκπεραίωση μιας αίτησης, απαιτείται, κατά κανόνα, προθεσμία τριών μηνών από την ημερομηνία κατάθεσης της αίτησης συνοδευόμενης από τα απαραίτητα δικαιολογητικά.
 3. Λεπτομέρειες εφαρμογής των διατάξεων που αφορούν το προσωπικό του Οργανισμού
 Όσον αφορά το άρθρο 13, δεύτερη παράγραφος του Πρωτοκόλλου, η Ελβετία, σύμφωνα με τις αρχές της εσωτερικής της νομοθεσίας, απαλλάσσει τους μόνιμους και λοιπούς υπαλλήλους του Οργανισμού κατά την έννοια του άρθρου 2 του κανονισμού (ΕΟΚ, Ευρατόμ, ΕΚΑΧ) αριθ. 549/69 του Συμβουλίου (1) από όλους τους φόρους σε επίπεδο ομοσπονδίας, καντονίων και δήμων επί των μισθών και αποδοχών που καταβάλλονται από την Κοινότητα και φορολογούνται υπέρ αυτής.
 Η Ελβετία δεν θεωρείται κράτος μέλος κατά την έννοια του σημείου 1 του παρόντος προσαρτήματος για την εφαρμογή του άρθρου 14 του πρωτοκόλλου.
 Μόνιμοι και λοιποί υπάλληλοι του Οργανισμού, καθώς και τα μέλη των οικογενειών τους που υπάγονται στο ασφαλιστικό σύστημα των μονίμων και λοιπών υπαλλήλων της Κοινότητας, δεν υποχρεούνται να υπαχθούν στο ελβετικό σύστημα κοινωνικής ασφάλισης.
 Το Δικαστήριο των Ευρωπαϊκών Κοινοτήτων είναι αποκλειστικά αρμόδιο για κάθε ζήτημα που αφορά τις σχέσεις μεταξύ του Οργανισμού ή της Επιτροπής και του προσωπικού της όσον αφορά την εφαρμογή του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (2), και των λοιπών διατάξεων του κοινοτικού δικαίου που προσδιορίζουν τους εργασιακούς όρους.
 (1) Κανονισμός (ΕΟΚ, Ευρατόμ, ΕΚΑΧ) αριθ. 549/69 του Συμβουλίου, της 25ης Μαρτίου 1969, περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις των άρθρων 12, 13, δεύτερη παράγραφος και 14 του πρωτοκόλλου περί των προνομίων των ασυλιών των Κοινοτήτων (ΕΕ L 74 της 27.3.1969, σ. 1). Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1749/2002 (ΕΕ L 264 της 2.10.2002, σ. 13).
 (2) Κανονισμός (ΕΟΚ, Ευρατόμ, ΕΚΑΧ) αριθ.


text:
259/68 του Συμβουλίου, της 29ης Φεβρουαρίου 1968, περί καθορισμού του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (ΕΕ L 56 της 4.3.1968, σ. 1). Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 2104/2005 (ΕΕ L 337 της 22.12.2005, σ. 7).
 ΠΑΡΑΡΤΗΜΑ Β
 ΔΗΜΟΣΙΟΝΟΜΙΚΟΣ ΕΛΕΓΧΟΣ ΤΩΝ ΕΛΒΕΤΩΝ ΠΟΥ ΣΥΜΜΕΤΕΧΟΥΝ ΣΕ ΔΡΑΣΤΗΡΙΟΤΗΤΕΣ ΤΟΥ ΕΥΡΩΠΑΪΚΟΥ ΟΡΓΑΝΙΣΜΟΥ ΑΣΦΑΛΕΙΑΣ ΤΗΣ ΑΕΡΟΠΟΡΙΑΣ
 Άρθρο 1
 Άμεση επικοινωνία
 Ο Οργανισμός και η Επιτροπή επικοινωνούν άμεσα με κάθε πρόσωπο ή φορέα εγκατεστημένο στην Ελβετία που συμμετέχει στις δραστηριότητες του Οργανισμού, ως συμβαλλόμενο μέρος, ως συμμετέχων σε κάποιο πρόγραμμα του Οργανισμού, ως πρόσωπο αμειβόμενο από τον προϋπολογισμό του Οργανισμού ή της Κοινότητας, ή ως υπεργολάβος. Τα πρόσωπα αυτά μπορούν να διαβιβάζουν απευθείας στην Επιτροπή και στον Οργανισμό κάθε συναφή πληροφορία και τεκμηρίωση που οφείλουν να κοινοποιούν βάσει των μέσων στα οποία παραπέμπει η παρούσα απόφαση, οι συναπτόμενες συμβάσεις ή συμφωνίες, και οι αποφάσεις που λαμβάνονται δυνάμει αυτών.
 Άρθρο 2
 Λογιστικοί έλεγχοι
 1. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (1) και με τους δημοσιονομικούς κανονισμούς που έχει εγκρίνει το διοικητικό συμβούλιο του Οργανισμού, σύμφωνα με τον κανονισμό (ΕΚ, Ευρατόμ) αριθ. 2343/2002 της Επιτροπής, της 23ης Δεκεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605, του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), καθώς και με άλλες νομοθετικές πράξεις που αναφέρονται στην παρούσα απόφαση, οι συμβάσεις ή συμφωνίες που συνάπτονται, καθώς και οι αποφάσεις που λαμβάνονται με δικαιούχους εγκατεστημένους στην Ελβετία, μπορούν να προβλέπουν την ανά πάσα στιγμή διενέργεια επιστημονικών, δημοσιονομικών, τεχνολογικών ή άλλων λογιστικών ελέγχων στις εγκαταστάσεις των δικαιούχων και των υπεργολάβων τους από υπαλλήλους του Οργανισμού και της Επιτροπής ή από άλλα εντεταλμένα από τον Οργανισμό και την Επιτροπή πρόσωπα.
 2. Οι υπάλληλοι του Οργανισμού και της Επιτροπής, καθώς και άλλα εντεταλμένα από τον Οργανισμό και την Επιτροπή πρόσωπα, έχουν κατάλληλη πρόσβαση σε τόπους, εργασίες και έγγραφα, όπως και σε όλες τις πληροφορίες, ακόμη και σε ηλεκτρονική μορφή, που κρίνονται απαραίτητες για τη διενέργεια των λογιστικών ελέγχων. Το δικαίωμα πρόσβασης ορίζεται ρητά στις συμβάσεις ή συμφωνίες που συνάπτονται προς εφαρμογή των πράξεων στις οποίες αναφέρεται η παρούσα απόφαση.
 3. Το Ευρωπαϊκό Ελεγκτικό Συνέδριο έχει τα ίδια δικαιώματα με την Επιτροπή.
 4. Λογιστικοί έλεγχοι μπορούν να διενεργούνται έως πέντε έτη μετά τη λήξη της ισχύος της παρούσας απόφασης ή σύμφωνα με τους όρους που προβλέπονται στις συναπτόμενες συμβάσεις ή συμφωνίες και στις λαμβανόμενες αποφάσεις.
 5. Η Ελβετική Υπηρεσία Δημοσιονομικού Ελέγχου ενημερώνεται εκ των προτέρων για τους λογιστικούς ελέγχους που διενεργούνται στην ελβετική επικράτεια. Η ενημέρωση αυτή δεν αποτελεί νομική προϋπόθεση για τη διενέργεια των εν λόγω ελέγχων.
 Άρθρο 3
 Επιτόπιοι έλεγχοι
 1. Με βάση την παρούσα απόφαση, η Επιτροπή (OLAF) εξουσιοδοτείται να διενεργεί επιτόπιους ελέγχους και επιθεωρήσεις στην


text:
ελβετική επικράτεια, υπό τους όρους και τις προϋποθέσεις που καθορίζει ο κανονισμός (ΕΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (3).
 2. Η προετοιμασία και η διενέργεια των επιτόπιων ελέγχων και επιθεωρήσεων γίνεται από την Επιτροπή σε στενή συνεργασία με την αρμόδια Ελβετική Υπηρεσία Δημοσιονομικού Ελέγχου ή με άλλες αρμόδιες ελβετικές αρχές που έχει ορίσει η εν λόγω υπηρεσία, στις οποίες κοινοποιείται σε εύθετο χρόνο το αντικείμενο, ο σκοπός και η νομική βάση των ελέγχων και επιθεωρήσεων, έτσι ώστε να μπορούν να προσφέρουν την αναγκαία συνδρομή. Προς τούτο, οι υπάλληλοι των αρμόδιων ελβετικών αρχών μπορούν να συμμετέχουν σε επιτόπιους ελέγχους και επιθεωρήσεις.
 3. Εάν οι αρμόδιες ελβετικές αρχές το επιθυμούν, οι επιτόπιοι έλεγχοι και επιθεωρήσεις είναι δυνατόν να διενεργούνται από κοινού από την Επιτροπή και τις εν λόγω αρχές.
 4. Εφόσον οι συμμετέχοντες στο πρόγραμμα αντιτίθενται σε επιτόπιο έλεγχο ή επιθεώρηση, οι ελβετικές αρχές παρέχουν στους ελεγκτές της Επιτροπής, σύμφωνα με τους εθνικούς κανόνες, τη συνδρομή που χρειάζονται για να φέρουν σε πέρας την αποστολή τους που συνίσταται σε επιτόπιο έλεγχο ή επιθεώρηση.
 5. Η Επιτροπή κοινοποιεί, το συντομότερο δυνατόν, στην Ελβετική Υπηρεσία Δημοσιονομικού Ελέγχου, κάθε περίπτωση ή υπόνοια παρατυπίας που υπέπεσε στην αντίληψή της κατά τη διάρκεια επιτόπιου ελέγχου ή επιθεώρησης. Σε κάθε περίπτωση, η Επιτροπή οφείλει να ενημερώνει την ως άνω ελβετική αρχή για το αποτέλεσμα αυτών των ελέγχων και επιθεωρήσεων.
 Άρθρο 4
 Πληροφόρηση και διαβούλευση
 1. Για την ορθή εφαρμογή του παρόντος Παραρτήματος, οι αρμόδιες ελβετικές και κοινοτικές αρχές ανταλλάσσουν πληροφορίες σε τακτική βάση και, κατόπιν αιτήματος ενός εκ των Μερών, διεξάγουν διαβουλεύσεις.
 2. Οι αρμόδιες ελβετικές αρχές ενημερώνουν αμελλητί τον Οργανισμό και την Επιτροπή για κάθε περίπτωση ή υπόνοια που υποπίπτει στην αντίληψή τους και αφορά παρατυπίες σχετικές με τη σύναψη και την εφαρμογή των συμβάσεων ή συμφωνιών που συνάπτονται κατ’ εφαρμογή των μέσων που αναφέρονται στην παρούσα απόφαση.
 Άρθρο 5
 Εμπιστευτικότητα
 Οι πληροφορίες που ανακοινώνονται ή αποκτώνται βάσει του παρόντος Παραρτήματος, υπό οιανδήποτε μορφή, καλύπτονται από το επαγγελματικό απόρρητο και απολαύουν της προστασίας που παρέχεται για ανάλογες πληροφορίες από το ελβετικό δίκαιο και από τις αντίστοιχες διατάξεις που ισχύουν στα κοινοτικά όργανα. Οι πληροφορίες αυτές δεν ανακοινώνονται σε πρόσωπα άλλα από εκείνα τα οποία, λόγω των καθηκόντων τους στα κοινοτικά όργανα, στα κράτη μέλη ή στην Ελβετία, οφείλουν να τις γνωρίζουν, ούτε χρησιμοποιούνται για σκοπούς άλλους από τη διασφάλιση της αποτελεσματικής προστασίας των οικονομικών συμφερόντων των συμβαλλόμενων μερών.
 Άρθρο 6
 Διοικητικά μέτρα και κυρώσεις
 Με την επιφύλαξη εφαρμογής του ελβετικού ποινικού δικαίου, μπορούν να επιβάλλονται διοικητικά μέτρα και κυρώσεις από τον Οργανισμό ή την Επιτροπή σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, και τον κανονισμό (ΕΚ, Ευρατόμ) αριθ. 2342/2002 της Επιτροπής, καθώς και με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (4).
 Άρθρο 7
 Είσπραξη και εκτέλεση
 Αποφάσεις του


text:
Οργανισμού ή της Επιτροπής που λαμβάνονται εντός του πεδίου εφαρμογής της παρούσας απόφασης και προβλέπουν χρηματική υποχρέωση, η οποία βαρύνει πρόσωπα άλλα πλην κρατών, αποτελούν στην Ελβετία τίτλο εκτελεστό.
 Ο εκτελεστήριος τύπος εκδίδεται, χωρίς άλλον έλεγχο πέραν της εξακρίβωσης της γνησιότητας της πράξης, από την αρχή που έχει ορίσει η ελβετική κυβέρνηση, η οποία και ενημερώνει σχετικά τον Οργανισμό ή την Επιτροπή. Η αναγκαστική εκτέλεση πραγματοποιείται σύμφωνα με τους δικονομικούς κανόνες της Ελβετίας. Η νομιμότητα της απόφασης που αποτελεί εκτελεστό τίτλο υπόκειται στον έλεγχο του Δικαστηρίου των Ευρωπαϊκών Κοινοτήτων.
 Οι αποφάσεις που λαμβάνει το Δικαστήριο των Ευρωπαϊκών Κοινοτήτων δυνάμει ρήτρας διαιτησίας είναι εκτελεστές υπό τους ίδιους όρους.
 (1) ΕΕ L 248 της 16.9.2002, σ. 1.
 (2) ΕΕ L 357 της 31.12.2002, σ. 72.
 (3) ΕΕ L 292 της 15.11.1996, σ. 2.
 (4) ΕΕ L 312 της 23.12.1995, σ. 1.


text:
 Avis juridique important
 |
 21991D0907(02)
 Απόφαση αριθ. 3/91 της Μεικτής Επιτροπής ΕΟΚ-Ανδόρας της 12ης Ιουλίου 1991 που τροποποιεί το παράρτημα Ι και το προσάρτημα της συμφωνίας
 Επίσημη Εφημερίδα αριθ. L 250 της 07/09/1991 σ. 0029 - 0029
 ΑΠΟΦΑΣΗ αριθ. 3/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΝΔΟΡΑΣ της 12ης Ιουλίου 1991 που τροποποιεί το παράρτημα Ι και το προσάρτημα της συμφωνίας (91/468/ΕΟΚ)Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία, με τη μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, και ιδίως το άρθρο 8 παράγραφος 3 στοιχείο α) και το άρθρο 17 παράγραφος 8, Εκτιμώντας: ότι, σύμφωνα με τις διατάξεις του άρθρου 8 παράγραφος 3 στοιχείο α), θα καθορισθεί στα πλαίσια της μεικτής επιτροπής η ενδεχόμενη τροπολογία του καταλόγου των τελωνείων της Κοινότητας που είναι αρμόδια για τη θέση σε ελεύθερη κυκλοφορία των προϊόντων προελεύσεως τρίτων χωρών που προορίζονται για το Πριγκιπάτο της Ανδόρας 7 ότι αυτός ο κατάλογος εμφαίνεται στο παράρτημα 1 της συμφωνίας 7 ότι, με ανταλλαγή επιστολών της 30ής Μαΐου 1990, συμφωνήθηκε ότι κατά την πρώτη συνεδρίαση της μεικτής επιτροπής, θα γίνουν τροπολογίες στο εν λόγω κατάλογο 7 ότι, σύμφωνα με τις διατάξεις του άρθρου 11 της συμφωνίας, το προσάρτημα καθορίζει τους κανόνες καταγωγής καθώς και τις μεθόδους διοικητικής συνεργασίας που εφαρμόζονται κατά την εισαγωγή στην Κοινότητα προϊόντων που υπάγονται στα κεφάλαια 1 έως 24 του εναρμονισμένου συστήματος και είναι καταγωγής του Πριγκιπάτου της Ανδόρας 7 ότι αυτά τα προϊόντα εισάγονται με απαλλαγή από εισαγωγικούς δασμούς 7 ότι επιβεβαιώνεται ότι τα ορυκτά προϊόντα που εξάγονται από το έδαφός της δεν αναφέρονται στο άρθρο 1 του προσαρτήματος 7 ότι, ως εκ τούτου, ορισμένα προϊόντα καταγωγής του Πριγκιπάτου της Ανδόρας, ιδίως τα μεταλλικά νερά, ενδέχεται να εξαιρεθούν από το ευεργέτημα που προβλέπεται στο άρθρο 11 παράγραφος 1 της συμφωνίας 7 ότι είναι, επομένως, σκόπιμο να τροποποιηθεί το προσάρτημα της συμφωνίας 7 ότι, σύμφωνα με τις διατάξεις του άρθρου 17 παράγραφος 8 της συμφωνίας, η μεικτή επιτροπή μπορεί να προβεί σε τροπολογίες αυτών των διατάξεων του προσαρτήματος που αναφέρεται στο άρθρο 1 της συμφωνίας, ΑΠΟΦΑΣΙΖΕΙ: Άρθρο 1 Ο κατάλογος των τελωνείων που αναφέρεται στο άρθρο 1 της συμφωνίας τροποποιείται ως εξής: «1. Τα γραφεία του Algeciras και Tuy διαγράφονται από τον κατάλογο. 2. Το τελωνείο της Toulouse-Blagnac προστίθεται στον κατάλογο.» Άρθρο 2 Το κείμενο που εμφαίνεται στο άρθρο 1 του προσαρτήματος αντικαθίσταται από το ακόλουθο κείμενο: «Για την εφαρμογή των διατάξεων που εμφαίνονται στο άρθρο 11 παράγραφος 1 της συμφωνίας, θεωρούνται ως προϊόντα καταγωγής του Πριγκιπάτου της Ανδόρας: α) τα ορυκτά προϊόντα που εξάγονται από το έδαφός της 7 β) τα προϊόντα του φυτικού βασιλείου που συγκομίζονται σ' αυτό 7 γ) τα ζώντα ζώα που γεννήθηκαν και ανατρέφονται σ' αυτό 7 δ) τα προϊόντα που προέρχονται από ζώντα ζώα και αποτελούν αντικείμενο κτηνοτροφίας 7 ε) τα προϊόντα του κυνηγίου και της αλιείας που ασκούνται σ' αυτό 7 στ) τα προϊόντα που λαμβάνονται στο Πριγιπάτο της Ανδόρας με την κατεργασία ή τη μεταποίηση των προϊόντων που αναφέρονται στα στοιχεία α) έως ε) ανωτέρω, ακόμη και αν άλλα προϊόντα έχουν


text:
 22.5.2014
 EL
 Επίσημη Εφημερίδα της Ευρωπαϊκής Ένωσης
 L 154/39
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 236/2013
 της 13ης Δεκεμβρίου 2013
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 O εκτελεστικός κανονισμός (ΕΕ) αριθ. 1207/2011 της Επιτροπής, της 22ας Νοεμβρίου 2011, περί καθορισμού απαιτήσεων για τις επιδόσεις και τη διαλειτουργικότητα της επιτήρησης στο πλαίσιο του Ενιαίου Ευρωπαϊκού Ουρανού (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 66κγια [εκτελεστικός κανονισμός (ΕΕ) αριθ. 923/2012 της Επιτροπής] του παραρτήματος XIII της συμφωνίας για τον ΕΟΧ, παρεμβάλλεται το ακόλουθο σημείο:
 «66κγιβ.
 32011 R 1207: Εκτελεστικός κανονισμός (ΕΕ) αριθ. 1207/2011 της Επιτροπής, της 22ας Νοεμβρίου 2011, περί καθορισμού απαιτήσεων για τις επιδόσεις και τη διαλειτουργικότητα της επιτήρησης στο πλαίσιο του Ενιαίου Ευρωπαϊκού Ουρανού (ΕΕ L 305 της 23.11.2011, σ. 35).».
 Άρθρο 2
 Τα κείμενα του εκτελεστικού κανονισμού (ΕΕ) αριθ. 1207/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 14 Δεκεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 228/2013, της 13ης Δεκεμβρίου 2013 (3), ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 13 Δεκεμβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 305 της 23.11.2011, σ. 35.
 (2) Δεν έχουν αναφερθεί συνταγματικές απαιτήσεις.
 (3) Βλέπε σελίδα 25 της παρούσας Επίσημης Εφημερίδας.


text:
 Avis juridique important
 |
 21995A1230(25)
 Ανταλλαγή επιστολών μεταξύ της Ευρωπαϊκής Κοινότητας και του Καναδά για την ολοκλήρωση των διαπραγματεύσεων κατ' εφαρμογήν του άρθρου XXIV παράγραφος 6
 Επίσημη Εφημερίδα αριθ. L 334 της 30/12/1995 σ. 0035 - 0037
 ΑΝΤΑΛΛΑΓΗ ΕΠΙΣΤΟΛΩΝ μεταξύ της Ευρωπαϊκής Κοινότητας και του Καναδά για την ολοκλήρωση των διαπραγματεύσεων κατ' εφαρμογήν του άρθρου XXIV παράγραφος 6 Α. Επιστολή της Ευρωπαϊκής Κοινότητας Βρυξέλλες, 22 Δεκεμβρίου 1995Κύριε,Έχω την τιμή να επιβεβαιώσω ότι μεταξύ των αντιπροσωπειών του Καναδά και της Ευρωπαϊκής Κοινότητας συμφωνήθηκαν τα κάτωθι:1. Λαμβάνοντας υπόψη τις ιδιαίτερες συνθήκες που αναμένεται ότι θα επικρατήσουν κατά το υπόλοιπο της περιόδου εμπορίας 1995/96 στην αγορά του σιταριού (κοινού και σκληρού), η Ευρωπαϊκή Κοινότητα συμφωνεί να προβεί στις ακόλουθες προσαρμογές των κανόνων εισαγωγής για το κοινό και το σκληρό σιτάρι, ούτως ώστε να ανακουφίσει τη σημερινή δυσχερή κατάσταση της αγοράς:α) από την 1η Ιανουαρίου έως τις 30 Ιουνίου 1996, η δασμολογική έκπτωση για το σιτάρι υψηλής ποιότητας θα αυξηθεί από 8 Ecu/τόνο σε 14 Ecu/τόνο 7β) για την ίδια περίοδο, η ελάχιστη περιεκτικότητα 73 % σε κόκκους υαλώδους μορφής που απαιτείται για το σκληρό σιτάρι θα μειωθεί στο σύνηθες ποσοστό του 60 %.Με την επιφύλαξη της εφαρμογής των ανωτέρω μεταβολών, ο Καναδάς αποσύρει το σημερινό αίτημά του για τη σύσταση ειδικής επιτροπής («πάνελ») του ΠΟΕ για τους κανονισμούς που εφαρμόζει η Ευρωπαϊκή Κοινότητα όσον αφορά τα σιτηρά.Με την επιφύλαξη των όρων που περιλαμβάνονται στις ανωτέρω παραγράφους, κάθε μέρος επιφυλάσσεται όλων των δικαιωμάτων του στο πλαίσιο του ΠΟΕ. Η παρούσα συμφωνία δεν προκαταλαμβάνει τη νομική θέση των δύο μερών όσον αφορά οποιοδήποτε θέμα καλύπτει η παρούσα συμφωνία.Συμφωνείται ότι τα δύο μέρη θα αρχίσουν συνομιλίες κατά το πρώτο τρίμηο του 1996, προκειμένου να εξετάσουν ποια μέτρα ενδέχεται να απαιτηθούν κατά τις προσεχείς περιόδους εμπορίας.2. Για τη ρύθμιση των διαπραγματεύσεων για τη γεωργία που διεξάγονται βάσει του άρθρου XXIV παράγραφος 6, στο πλαίσιο του ΠΟΕ και των εκκρεμών αιτημάτων του Καναδά για το κριθάρι στο πλαίσιο του άρθρου XXIV παράγραφος 6, που ανέκυψαν από τις προηγούμενες διευρύνσεις της Ευρωπαϊκής Ένωσης, συμφωνήθηκαν τα εξής:- μείωση του δασμολογικού συντελεστή για το κεχρί το μακρό (1008 30 00) στο μηδέν,- δασμολογική ποσόστωση ΜΕΚ για 50 000 τόνους σκληρού σιταριού (ελάχιστη περιεκτικότητα σε κόκκους υαλώδους μορφής 73 %) με μηδενικό δασμό,- στο βαθμό που οι εισαγωγές χοίρων και προϊόντων χοίρων καλύπτονται τόσο από τις δασμολογικές ποσοστώσεις της ΓΣΔΕ όσο και από προτιμησιακές δασμολογικές ποσοστώσεις με δασμολογικούς συντελεστές χαμηλότερους από τους συντελεστές των ποσοστώσεων της ΓΣΔΕ για τις χώρες της Κεντρικής και Ανατολικής Ευρώπης (ΧΚΑΕ), η Επιτροπή θα εξασφαλίζει, κατόπιν διαβουλεύσεων με τις ενδιαφερόμενες χώρες, ότι οι εν λόγω εισαγωγές από τις ΧΚΑΕ, καταλογίζονται πρώτα στις προτιμησιακές δασμολογικές ποσοστώσεις,- το σύνολο των κοινοτικών δασμολογικών ποσοστώσεων για το χοιρινό κρέας και για τα παρασκευάσματα χοιρινού κρέατος θα παραμείνει στους 75 600 τόνους μετά την υλοποίηση των συμφωνιών του Γύρου της Ουρουγουάης.Η κυβέρνηση του Καναδά αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της


text: Σουηδίας μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.3. Όσον αφορά το διμερές εμπόριο τυριών, ο Καναδάς αναλαμβάνει την υποχρέωση να αυξήσει το τρέχον, ύψους 12 247 τόνων, απόθεμα της χώρας σε κοινοτικά προϊόντα (60 % της συνολικής δασμολογικής ποσόστωσης) σε 66 % της συνολικής δασμολογικής ποσόστωσης. Η Ευρωπαϊκή Κοινότητα αναλαμβάνει την υποχρέωση να αυξήσει την ισχύουσα δασμολογική ποσόστωση καναδικού ώριμου τυριού «Cheddar» στις 4 000 τόνους. Οι καναδικές αρχές θα ενημερώσουν την Καναδική Επιτροπή Γαλακτοκομικών (Canadian Dairy Commission) ότι «πιστοποιητικά γνησιότητας» για «ώριμο τυρί Cheddar» πρέπει να εκδίδονται μόνον για τις ποσότητες που προβλέπει η ποσόστωση. Ο Καναδάς θα επιτρέπει τις εισαγωγές τυριών από την Ευρωπαϊκή Κοινότητα μόνον στο πλαίσιο των οικείων δασμολογικών ποσοστώσεων και εφόσον τα συγκεκριμένα προϊόντα συνοδεύονται από πιστοποιητικό εξαγωγής εκδοθέν από την Ευρωπαϊκή Κοινότητα.4. Η Ευρωπαϊκή Κοινότητα θα περιορίσει τις επιδοτήσεις κατά την εξαγωγή νωπού, διατηρημένου με απλή ψύξη ή κατεψυγμένου βοείου ή μοσχαρίσιου κρέατος με προορισμό τον Καναδά σε όχι περισσότερους από 5 000 τόνους ετησίως. Με βάση αυτή τη δέσμευση, οι ευρωπαίοι εξαγωγείς βοείου κρέατος δύνανται να ζητήσουν από το Διεθνές Εμποροδικείο του Καναδά (Canadian International Trade Tribunal - CITT) να προβεί σε αναθεώρηση, σύμφωνα με το άρθρο 76 της νομοθετικής πράξης για τα ειδικά μέτρα εισαγωγών (Special Import Measures Act - SIMA) της 25ης Ιουλίου 1986, των πορισμάτων του Καναδικού Δικαστηρίου Εισαγωγών όσον αφορά το βόειο κρέας χωρίς κόκαλα από την Ευρωπαϊκή Οικονομική Κοινότητα που προορίζεται για τη βιομηχανία ειδών διατροφής. Την αναθεώρηση του άρθρου 76 δύναται να ζητήσει οποιοδήποτε μέρος αφορούν τα εν λόγω πορίσματα.5. Ο Καναδάς συμφωνεί να παγιοποιήσει σε μηδενικό συντελεστή το δασμό που επιβάλλει στα ζυμαρικά, τα οποία επί του παρόντος υπόκεινται στο διάταγμα για τα ζυμαρικά («pasta remission order»), ήτοι στα ζυμαρικά εν γένει που υπάγονται στους κωδικούς 1902 19 91, 1902 19 99 και 1902 19 92.Έχω την τιμή να προτείνω, η παρούσα επιστολή και η απαντητική επιστολή σας να αποτελέσουν συμφωνία μεταξύ των ομολόγων αρχών μας.Μετά τιμής,Εξ ονόματος του Συμβουλίου της Ευρωπαϊκής ΈνωσηςΒ. Επιστολή του Καναδά Βρυξέλλες, 22 Δεκεμβρίου 1995Κύριε,Έχω την τιμή να σας γνωρίσω ότι έλαβα τη σημερινή επιστολή σας, η οποία έχει ως εξής:«Έχω την τιμή να επιβεβαιώσω ότι μεταξύ των αντιπροσωπείων του Καναδά και της Ευρωπαϊκής Κοινότητας συμφωνήθηκαν τα κάτωθι:1. Λαμβάνοντας υπόψη τις ιδιαίτερες συνθήκες που αναμένεται ότι θα επικρατήσουν κατά το υπόλοιπο της περιόδου εμπορίας 1995/96 στην αγορά του σιταριού (κοινού και σκληρού), η Ευρωπαϊκή Κοινότητα συμφωνεί να προβεί στις ακόλουθες προσαρμογές των κανόνων εισαγωγής για το κοινό και το σκληρό σιτάρι, ούτως ώστε να ανακουφίσει τη σημερινή δυσχερή κατάσταση της αγοράς:α) από την 1η Ιανουαρίου έως τις 30 Ιουνίου 1996, η δασμολογική έκπτωση για το σιτάρι υψηλής ποιότητας θα αυξηθεί από 8 Ecu/τόνο σε 14 Ecu/τόνο 7β) για την ίδια περίοδο, η ελάχιστη περιεκτικότητα 73 % σε κόκκους υαλώδους μορφής που απαιτείται για το σκληρό σιτάρι θα μειωθεί στο σύνηθες ποσοστό


text: του 60 %.Με την επιφύλαξη της εφαρμογής των ανωτέρω μεταβολών, ο Καναδάς αποσύρει το σημερινό αίτημά του για τη σύσταση ειδικής επιτροπής ("πάνελ") του ΠΟΕ για τους κανονισμούς που εφαρμόζει η Ευρωπαϊκή Κοινότητα όσον αφορά τα σιτηρά.Με την επιφύλαξη των όρων που περιλαμβάνονται στις ανωτέρω παραγράφους, κάθε μέρος επιφυλάσσεται όλων των δικαιωμάτων του στο πλαίσιο του ΠΟΕ. Η παρούσα συμφωνία δεν προκαταλαμβάνει τη νομική θέση των δύο μερών όσον αφορά οποιοδήποτε θέμα καλύπτει η παρούσα συμφωνία.Συμφωνείται ότι τα δύο μέρη θα αρχίσουν συνομιλίες κατά το πρώτο τρίμηνο του 1996, προκειμένου να εξετάσουν ποια μέτρα ενδέχεται να απαιτηθούν κατά τις προσεχείς περιόδους εμπορίας.2. Για τη ρύθμιση των διαπραγματεύσεων για τη γεωργία που διεξάγονται βάσει του άρθρου XXIV παράγραφος 6, στο πλαίσιο του ΠΟΕ και των εκκρεμών αιτημάτων του Καναδά για το κριθάρι στο πλαίσιο του άρθρου XXIV παράγραφος 6, που ανέκυψαν από τις προηγούμενες διευρύνσεις της Ευρωπαϊκής Ένωσης, συμφωνήθηκαν τα εξής:- μείωση του δασμολογικού συντελεστή για το κεχρί το μακρό (1008 30 00) στο μηδέν,- δασμολογική ποσόστωση ΜΕΚ για 50 000 τόνους σκληρού σιταριού (ελάχιστη περιεκτικότητα σε κόκκους υαλώδους μορφής 73 %) με μηδενικό δασμό,- δασμολογική ποσόστωση ΜΕΚ για 10 000 τόνους επεξεργασμένης βρώμης (1104 22 99) με μηδενικό δασμό,- στο βαθμό που οι εισαγωγές χοίρων και προϊόντων χοίρων καλύπτονται τόσο από τις δασμολογικές ποσοστώσεις της ΓΣΔΕ όσο και από προτιμησιακές δασμολογικές ποσοστώσεις με δασμολογικούς συντελεστές χαμηλότερους από τους συντελεστές των ποσοστώσεων της ΓΣΔΕ για τις χώρες της Κεντρικής και Ανατολικής Ευρώπης (ΧΚΑΕ), η Επιτροπή θα εξασφαλίζει, κατόπιν διαβουλεύσεων με τις ενδιαφερόμενες χώρες, ότι οι εν λόγω εισαγωγές από τις ΧΚΑΕ, καταλογίζονται πρώτα στις προτιμησιακές δασμολογικές ποσοστώσεις,- το σύνολο των κοινοτικών δασμολογικών ποσοστώσεων για το χοιρινό κρέας και για τα παρασκευάσματα χοιρινού κρέατος θα παραμείνει στους 75 600 τόνους μετά την υλοποίηση των συμφωνιών του Γύρου της Ουρουγουάης.Η κυβέρνηση του Καναδά αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.3. Όσον αφορά το διμερές εμπόριο τυριών, ο Καναδάς αναλαμβάνει την υποχρέωση να αυξήσει το τρέχον, ύψους 12 247 τόνων, απόθεμα της χώρας σε κοινοτικά προϊόντα (60 % της συνολικής δασμολογικής ποσόστωσης) σε 66 % της συνολικής δασμολογικής ποσόστωσης. Η Ευρωπαϊκή Κοινότητα αναλαμβάνει την υποχρέωση να αυξήσει την ισχύουσα δασμολογική ποσόστωση καναδικού ώριμου τυριού "Cheddar" στις 4 000 τόνους. Οι καναδικές αρχές θα ενημερώσουν την Καναδική Επιτροπή Γαλακτοκομικών (Canadian Dairy Commission) ότι "πιστοποιητικά γνησιότητας" για "ώριμο τυρί Cheddar" πρέπει να εκδίδονται μόνον για τις ποσότητες που προβλέπει η ποσόστωση. Ο Καναδάς θα επιτρέπει τις εισαγωγές τυριών από την Ευρωπαϊκή Κοινότητα μόνον στο πλαίσιο των οικείων δασμολογικών ποσοστώσεων και εφόσον τα συγκεκριμένα προϊόντα συνοδεύονται από πιστοποιητικό εξαγωγής εκδοθέν από την Ευρωπαϊκή Κοινότητα.4. Η Ευρωπαϊκή Κοινότητα θα περιορίσει τις επιδοτήσεις κατά την εξαγωγή νωπού, διατηρημένου με απλή ψύξη


text: ή κατεψυγμένου βοείου ή μοσχαρίσιου κρέατος με προορισμό τον Καναδά σε όχι περισσότερους από 5 000 τόνους ετησίως. Με βάση αυτή τη δέσμευση, οι ευρωπαίοι εξαγωγείς βοείου κρέατος δύνανται να ζητήσουν από το Διεθνές Εμποροδικείο του Καναδά (Canadian International Trade Tribunal - CITT) να προβεί σε αναθεώρηση, σύμφωνα με το άρθρο 76 της νομοθετικής πράξης για τα ειδικά μέτρα εισαγωγών (Special Import Measures Act - SIMA) της 25ης Ιουλίου 1986, των πορισμάτων του Καναδικού Δικαστηρίου Εισαγωγών όσον αφορά το βόειο κρέας χωρίς κόκαλα από την Ευρωπαϊκή Οικονομική Κοινότητα που προορίζεται για τη βιομηχανία ειδών διατροφής. Την αναθεώρηση του άρθρου 76 δύναται να ζητήσει οποιοδήποτε μέρος αφορούν τα εν λόγω πορίσματα.5. Ο Καναδάς συμφωνεί να παγιοποιήσει σε μηδενικό συντελεστή το δασμό που επιβάλλει στα ζυμαρικά, τα οποία επί του παρόντος υπόκεινται στο διάταγμα για τα ζυμαρικά ("pasta remission order"), ήτοι στα ζυμαρικά εν γένει που υπάγονται στους κωδικούς 1902 19 91, 1902 19 99 και 1902 19 92.Έχω την τιμή να προτείνω, η παρούσα επιστολή και η απαντητική επιστολή σας να αποτελέσουν συμφωνία μεταξύ των ομολόγων αρχών μας.»Έχω την τιμή να σας επιβεναιώσω ότι η κυβέρνησή μου αποδέχεται τα ανωτέρω και ότι, όπως προτείνατε, η επιστολή σας και η παρούσα αποτελούν συμφωνία.Μετά τιμής,Για την κυβέρνηση του Καναδά(1) Βλέπε παραρτήματα του κανονισμού (ΕΚ) αριθ. 3093/95, σελίδα 1 της παρούσας Επίσημης Εφημερίδας.


text:
 12.1.2017
 EL
 Επίσημη Εφημερίδα της Ευρωπαϊκής Ένωσης
 L 8/17
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 187/2015
 της 10ης Ιουλίου 2015
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2017/27]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 1302/2014 της Επιτροπής, της 18ης Νοεμβρίου 2014, σχετικά με τεχνική προδιαγραφή διαλειτουργικότητας για το υποσύστημα «Τροχαίο υλικό — Μηχανές και επιβατικό τροχαίο υλικό» του σιδηροδρομικού συστήματος της Ευρωπαϊκής Ένωσης (1), όπως διορθώθηκε με την ΕΕ L 10 της 16.1.2015, σ. 45, πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XIII της συμφωνίας για τον ΕΟΧ τροποποιείται ως εξής:
 1)
 Στο σημείο 37αη (απόφαση 2008/232/ΕΚ της Επιτροπής) και στο σημείο 37δθ (απόφαση 2011/291/ΕΕ της Επιτροπής) προστίθεται η ακόλουθη περίπτωση:
 «—
 32014 R 1302: Κανονισμός (ΕΕ) αριθ. 1302/2014 της Επιτροπής, της 18ης Νοεμβρίου 2014 (ΕΕ L 356 της 12.12.2014, σ. 228), όπως διορθώθηκε με την ΕΕ L 10 της 16.1.2015, σ. 45.».
 2)
 Μετά το σημείο 37διδ [κανονισμός (ΕΕ) αριθ. 1301/2014 της Επιτροπής] παρεμβάλλονται τα εξής:
 «37διε.
 32014 R 1302: Κανονισμός (ΕΕ) αριθ. 1302/2014 της Επιτροπής, της 18ης Νοεμβρίου 2014, σχετικά με τεχνική προδιαγραφή διαλειτουργικότητας για το υποσύστημα “Τροχαίο υλικό — Μηχανές και επιβατικό τροχαίο υλικό” του σιδηροδρομικού συστήματος της Ευρωπαϊκής Ένωσης (ΕΕ L 356 της 12.12.2014, σ. 228), όπως διορθώθηκε με την ΕΕ L 10 της 16.1.2015, σ. 45.
 Για τους σκοπούς της παρούσας συμφωνίας, ο κανονισμός προσαρμόζεται ως εξής:
 α)
 στο τμήμα 7.3.2.12 του παραρτήματος προστίθεται το ακόλουθο κείμενο:
 “Ειδική περίπτωση Νορβηγίας (‘T’)
 Για χωρίς περιορισμούς λειτουργία στο νορβηγικό δίκτυο, ισχύουν τα ακόλουθα για τις ηλεκτρικές ελκτικές μονάδες:
 —
 Ο συντελεστής χωρητικής ισχύος δεν είναι μικρότερος από 0,95 σε τάσεις γραμμής επαφής υψηλότερες των 16,5 kV όταν η ελκτική μονάδα καταναλώνει ενεργά ενέργεια
 —
 Η χωρητική ισχύς δεν υπερβαίνει τα 60 kVAr όταν η ελκτική μονάδα ανατροφοδοτεί ενέργεια
 —
 Ο συντελεστής επαγωγικής ισχύος δεν είναι μικρότερος από 0,95 σε τάσεις γραμμής επαφής χαμηλότερες των 16,5 kV όταν η ελκτική μονάδα ανατροφοδοτεί ενέργεια.”·
 β)
 στο τμήμα 7.3.2.14 του παραρτήματος προστίθεται το ακόλουθο κείμενο:
 “Ειδική περίπτωση Νορβηγίας (‘T’)
 Αυτή η ειδική περίπτωση ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Η γεωμετρία κεφαλής παντογράφου είναι σύμφωνη με το σχήμα Β.6 του προτύπου EN 50367:2011 (1 800 mm).”·
 γ)
 στο τμήμα 7.3.2.15 του παραρτήματος παρεμβάλλεται το ακόλουθο κείμενο:
 “7.3.2.15α
 Στατική δύναμη επαφής παντογράφου (επίπεδο ΣΔ) (4.2.8.2.9.5)
 Ειδική περίπτωση Νορβηγίας (‘T’)
 Αυτή η ειδική περίπτωση ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Σε κατάσταση ακινησίας, η στατική δύναμη επαφής του παντογράφου πρέπει


text:
να είναι 55 Ν.”·
 δ)
 στο τμήμα 7.3.2.16 του παραρτήματος προστίθεται το ακόλουθο κείμενο:
 “Ειδική περίπτωση Νορβηγίας (‘T’)
 Αυτή η ειδική περίπτωση ισχύει για μονάδες που λειτουργούν σε γραμμές με συστήματα αλυσοειδούς τα οποία δεν έχουν αναβαθμιστεί. Οι σύμφωνες προς τις ΤΠΔ γραμμές με συστήματα αλυσοειδούς αναφέρονται στη δήλωση δικτύου.
 Επιπλέον των απαιτήσεων των ΤΠΔ, οι παντογράφοι πρέπει να είναι σύμφωνοι προς μια καμπύλη βασιζόμενη στον ακόλουθο τύπο: Fm = 0,00097v2 + 55, με ανοχή ± 10 %.”·
 ε)
 στο τμήμα 7.4 του παραρτήματος προστίθεται το ακόλουθο κείμενο:
 “Ειδικές συνθήκες Νορβηγίας
 Για χωρίς περιορισμούς πρόσβαση τροχαίου υλικού στο νορβηγικό δίκτυο υπό χειμερινές συνθήκες πρέπει να αποδεικνύεται ότι το τροχαίο υλικό πληροί τις ακόλουθες απαιτήσεις:
 —
 Επιλέγεται η ζώνη θερμοκρασίας T2 κατά το σημείο 4.2.6.1.1.
 —
 Επιλέγονται δριμείες συνθήκες για χιόνι, πάγο και χαλάζι κατά το σημείο 4.2.6.1.2.”.».
 Άρθρο 2
 Τα κείμενα του κανονισμού (ΕΕ) αριθ. 1302/2014, όπως διορθώθηκε με την ΕΕ L 10 της 16.1.2015, σ. 45, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 11 Ιουλίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Ιουλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 356 της 12.12.2014, σ. 228.
 (*1) Δεν έχουν αναφερθεί συνταγματικές απαιτήσεις.


text:
 4.6.2014
 EL
 Επίσημη Εφημερίδα της Ευρωπαϊκής Ένωσης
 L 165/19
 ΠΡΩΤΌΚΟΛΛΟ
 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΔΑΝΙΑΣ,
 H ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 H ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 H ΙΡΛΑΝΔΙΑ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΟΥΓΓΑΡΙΑ,
 Η ΜΑΛΤΑ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 H ΔΗΜΟΚΡΑΤΙΑ ΤΗΣ ΠΟΡΤΟΓΑΛΙΑΣ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤO ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
 Συμβαλλόμενα μέρη της Συνθήκης για την Ευρωπαϊκή Ένωση, της Συνθήκης για τη λειτουργία της Ευρωπαϊκής Ένωσης και της Συνθήκης για την ίδρυση της Ευρωπαϊκής Κοινότητας Ατομικής Ενέργειας, εφεξής «κράτη μέλη», και
 Η ΕΥΡΩΠΑΪΚΗ ΕΝΩΣΗ και Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ, εφεξής «Ευρωπαϊκή Ένωση»,
 αφενός, και
 Η ΔΗΜΟΚΡΑΤΙΑ ΤΗΣ ΑΛΒΑΝΙΑΣ, εφεξής «Αλβανία»,
 αφετέρου,
 ΕΧΟΝΤΑΣ ΥΠΟΨΗ την προσχώρηση της Δημοκρατίας της Κροατίας (εφεξής «η Κροατία») στην Ευρωπαϊκή Ένωση, την 1η Ιουλίου 2013,
 ΕΚΤΙΜΩΝΤΑΣ ΤΑ ΑΚΟΛΟΥΘΑ:
 (1)
 Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, (εφεξής «ΣΣΣ») υπογράφτηκε στο Λουξεμβούργο στις 12 Ιουνίου 2006 και τέθηκε σε ισχύ την 1η Απριλίου 2009.
 (2)
 Η Συνθήκη προσχώρησης της Κροατίας στην Ευρωπαϊκή Ένωση (εφεξής «η Συνθήκη προσχώρησης») υπογράφτηκε στις 9 Δεκεμβρίου 2011 στις Βρυξέλλες.
 (3)
 Η Κροατία προσχώρησε στην Ευρωπαϊκή Ένωση την 1η Ιουλίου 2013.
 (4)
 Σύμφωνα με το άρθρο 6 παράγραφος 2 της Πράξης προσχώρησης της Κροατίας, η προσχώρηση της Κροατίας στη ΣΣΣ πρέπει να εγκριθεί με τη σύναψη Πρωτοκόλλου της ΣΣΣ.
 (5)
 Σύμφωνα με το άρθρο 36 παράγραφος 3 της ΣΣΣ, διεξήχθησαν διαβουλεύσεις για να εξασφαλιστεί ότι λαμβάνονται υπόψη τα αμοιβαία συμφέροντα της Ευρωπαϊκής Ένωσης και της Αλβανίας στο πλαίσιο της εν λόγω συμφωνίας,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 ΤΜΉΜΑ I
 Συμβαλλόμενα μέρη
 Άρθρο 1
 Η Κροατία είναι μέρος της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, που υπογράφτηκε στο Λουξεμβούργο στις 12 Ιουνίου 2006 (εφεξής «ΣΣΣ») και εγκρίνει και λαμβάνει υπόψη, αντίστοιχα, κατά τον ίδιο τρόπο με τα άλλα κράτη μέλη της Ευρωπαϊκής Ένωσης, τα κείμενα της ΣΣΣ, καθώς και των κοινών δηλώσεων, και των μονομερών δηλώσεων που προσαρτώνται στην τελική πράξη που υπογράφτηκε την ίδια ημερομηνία.
 ΠΡΟΣΑΡΜΟΓΈΣ ΤΟΥ ΚΕΙΜΈΝΟΥ ΤΗΣ ΣΣΣ ΣΥΜΠΕΡΙΛΑΜΒΑΝΟΜΈΝΩΝ ΤΩΝ ΠΑΡΑΡΤΗΜΆΤΩΝ ΚΑΙ ΤΩΝ ΠΡΩΤΟΚΌΛΛΩΝ ΤΗΣ
 ΤΜΉΜΑ II
 Γεωργικά προϊόντα
 Άρθρο 2
 Γεωργικά προϊόντα με τη στενή έννοια
 Το παράρτημα IΙ γ) της ΣΣΣ αντικαθίσταται από το κείμενο του παραρτήματος Ι του παρόντος πρωτοκόλλου.
 ΤΜΉΜΑ III
 Κανόνες καταγωγής
 Άρθρο 3
 Το παράρτημα ΙV του πρωτοκόλλου 4 της ΣΣΣ αντικαθίσταται από το κείμενο του


text:
παραρτήματος ΙΙ του παρόντος πρωτοκόλλου.
 ΜΕΤΑΒΑΤΙΚΈΣ ΔΙΑΤΆΞΕΙΣ
 ΤΜΉΜΑ IV
 Άρθρο 4
 ΠΟΕ
 Η Αλβανία αναλαμβάνει την υποχρέωση να μην προβάλει αξιώσεις, απαιτήσεις ή αιτήματα ούτε να τροποποιήσει ή να ανακαλέσει παραχωρήσεις σύμφωνα με τα άρθρα XXIV.6 και XXVIII της συμφωνίας GATT του 1994 σχετικά με την παρούσα διεύρυνση της Ευρωπαϊκής Ένωσης.
 Άρθρο 5
 Πιστοποιητικό καταγωγής και διοικητική συνεργασία
 1. Με την επιφύλαξη της εφαρμογής των μέτρων που απορρέουν από την κοινή εμπορική πολιτική, τα πιστοποιητικά καταγωγής που είτε εκδίδονται δεόντως από την Αλβανία ή την Κροατία είτε συντάσσονται στο πλαίσιο προτιμησιακών συμφωνιών που εφαρμόζονται μεταξύ τους γίνονται αποδεκτά στις αντίστοιχες χώρες, υπό τον όρο ότι:
 α)
 η απόκτηση αυτής της καταγωγής παρέχει προτιμησιακή δασμολογική μεταχείριση βάσει προτιμησιακών δασμολογικών μέτρων που προβλέπονται στη ΣΣΣ,
 β)
 το πιστοποιητικό καταγωγής και τα έγγραφα μεταφοράς έχουν εκδοθεί ή συνταχθεί το αργότερο την προηγούμενη της ημερομηνίας προσχώρησης,
 γ)
 το πιστοποιητικό καταγωγής υποβάλλεται στις τελωνειακές αρχές εντός τεσσάρων μηνών από την ημερομηνία προσχώρησης.
 Σε περίπτωση διασάφησης για την εισαγωγή εμπορευμάτων είτε στην Αλβανία είτε στην Κροατία πριν από την ημερομηνία προσχώρησης, το πιστοποιητικό καταγωγής που εκδίδεται ή συντάσσεται βάσει προτιμησιακής συμφωνίας μπορεί επίσης να γίνει αποδεκτό, υπό την προϋπόθεση ότι προσκομίζεται στις τελωνειακές αρχές εντός περιόδου τεσσάρων μηνών από την ημερομηνία προσχώρησης.
 2. Η Αλβανία και η Κροατία εξουσιοδοτούνται να φυλάσσουν τις άδειες με τις οποίες παρέχεται η ιδιότητα των «εγκεκριμένων εξαγωγέων» στο πλαίσιο προτιμησιακών συμφωνιών που εφαρμόζονται μεταξύ τους, υπό τον όρο ότι:
 α)
 παρόμοια διάταξη προβλέπεται επίσης στη ΣΣΣ που είχε συναφθεί πριν από την ημερομηνία προσχώρησης της Κροατίας μεταξύ της Αλβανίας και της Ευρωπαϊκής Ένωσης και
 β)
 οι εγκεκριμένοι εξαγωγείς εφαρμόζουν τους κανόνες καταγωγής που ισχύουν στο πλαίσιο της εν λόγω συμφωνίας.
 γ)
 Οι εν λόγω άδειες αντικαθίστανται από νέες άδειες οι οποίες εκδίδονται βάσει των όρων της ΣΣΣ, το αργότερο ένα έτος από την ημερομηνία προσχώρησης της Κροατίας.
 3. Οι αιτήσεις για μεταγενέστερο έλεγχο του αναφερόμενου στην παράγραφο 1 πιστοποιητικού καταγωγής, που εκδόθηκε βάσει προτιμησιακής συμφωνίας, γίνονται αποδεκτές από τις αρμόδιες τελωνειακές αρχές της Αλβανίας ή της Κροατίας για χρονική περίοδο τριών ετών από την έκδοση του σχετικού πιστοποιητικού καταγωγής και είναι δυνατόν να υποβάλλονται από τις εν λόγω αρχές για διάστημα τριών ετών μετά την αποδοχή του πιστοποιητικού καταγωγής που προσκομίστηκε στις αρχές αυτές προς στήριξη της διασάφησης εισαγωγής.
 Άρθρο 6
 Εμπορεύματα υπό διαμετακόμιση
 1. Οι διατάξεις της ΣΣΣ δύνανται να εφαρμόζονται σε εμπορεύματα που εξάγονται είτε από την Αλβανία στην Κροατία είτε από την Κροατία στην Αλβανία, τα οποία είναι σύμφωνα με τις διατάξεις του πρωτοκόλλου 4 της ΣΣΣ και τα οποία, την ημερομηνία προσχώρησης της Κροατίας, βρίσκονται είτε καθ' οδόν είτε σε προσωρινή αποθήκευση σε αποθήκη τελωνειακής αποταμίευσης ή σε ελεύθερη ζώνη στην Αλβανία ή την Κροατία.
 2. Στις περιπτώσεις αυτές είναι δυνατόν να παρέχεται προτιμησιακή μεταχείριση, υπό την προϋπόθεση ότι υποβάλλεται στις τελωνειακές αρχές της χώρας εισαγωγής, εντός τεσσάρων μηνών από την ημερομηνία προσχώρησης της Κροατίας, πιστοποιητικό καταγωγής με αναδρομική ισχύ το οποίο εκδίδεται από τις τελωνειακές αρχές της χώρας εξαγωγής.
 Άρθρο 7
 Ποσοστώσεις το 2013
 Για το


text:
έτος 2013, ο όγκος των νέων δασμολογικών ποσοστώσεων και οι αυξήσεις του όγκου των υφιστάμενων δασμολογικών ποσοστώσεων υπολογίζονται κατ' αναλογία του βασικού όγκου, λαμβάνοντας υπόψη την περίοδο πριν από την 1η Ιουλίου 2013.
 ΓΕΝΙΚΈΣ ΚΑΙ ΤΕΛΙΚΈΣ ΔΙΑΤΆΞΕΙΣ
 ΤΜΉΜΑ V
 Άρθρο 8
 Το παρόν πρωτόκολλο και τα παραρτήματά του αποτελούν αναπόσπαστο μέρος της ΣΣΣ.
 Άρθρο 9
 1. Το παρόν πρωτόκολλο εγκρίνεται από την Ευρωπαϊκή Ένωση και τα κράτη μέλη της και από τη Δημοκρατία της Αλβανίας, σύμφωνα με τις οικείες διαδικασίες τους.
 2. Τα μέρη γνωστοποιούν αμοιβαία την ολοκλήρωση των αναφερόμενων στην παράγραφο 1 οικείων διαδικασιών. Τα έγγραφα έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
 Άρθρο 10
 1. Το παρόν πρωτόκολλο αρχίζει να ισχύει την πρώτη ημέρα του πρώτου μήνα που έπεται της ημερομηνίας κατάθεσης του τελευταίου εγγράφου έγκρισης.
 2. Εάν δεν έχουν κατατεθεί όλα τα έγγραφα έγκρισης του παρόντος πρωτοκόλλου πριν την 1η Ιουλίου 2013, το παρόν πρωτόκολλο εφαρμόζεται προσωρινά από την 1η Ιουλίου 2013.
 Άρθρο 11
 Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αλβανική γλώσσα, και όλα τα κείμενα είναι εξίσου αυθεντικά.
 Άρθρο 12
 Το κείμενο της ΣΣΣ, συμπεριλαμβανομένων των παραρτημάτων και των πρωτοκόλλων που αποτελούν αναπόσπαστο μέρος αυτής, καθώς και η τελική πράξη και οι δηλώσεις που προσαρτώνται σε αυτήν, συντάσσονται στην κροατική γλώσσα και τα εν λόγω κείμενα είναι εξίσου αυθεντικά με τα πρωτότυπα κείμενα. Το Συμβούλιο Σταθεροποίησης και Σύνδεσης εγκρίνει τα εν λόγω κείμενα.
 Съставено в Брюксел на двадесети февруари две хиляди и четиринадесета година.
 Hecho en Bruselas, el veinte de febrero de dos mil catorce.
 V Bruselu dne dvacátého února dva tisíce čtrnáct.
 Udfærdiget i Bruxelles den tyvende februar to tusind og fjorten.
 Geschehen zu Brüssel am zwanzigsten Februar zweitausendvierzehn.
 Kahe tuhande neljateistkümnenda aasta veebruarikuu kahekümnendal päeval Brüsselis.
 Έγινε στις Βρυξέλλες, στις είκοσι Φεβρουαρίου δύο χιλιάδες δεκατέσσερα.
 Done at Brussels on the twentieth day of February in the year two thousand and fourteen.
 Fait à Bruxelles, le vingt février deux mille quatorze.
 Arna dhéanamh sa Bhruiséil, an fichiú lá de Feabhra an bhliain dhá mhíle agus a ceathair déag.
 Sastavljeno u Bruxellesu dvadesetog veljače dvije tisuće četrnaeste.
 Fatto a Bruxelles, addì venti febbraio duemilaquattordici.
 Briselē, divi tūkstoši četrpadsmitā gada divdesmitajā februārī.
 Priimta du tūkstančiai keturioliktų metų vasario dvidešimtą dieną Briuselyje.
 Kelt Brüsszelben, a kétezer-tizennegyedik év február havának huszadik napján.
 Magħmul fi Brussell, fl-għoxrin jum ta’ Frar tas-sena elfejn u erbatax.
 Gedaan te Brussel, de twintigste februari tweeduizend veertien.
 Sporządzono w Brukseli dnia dwudziestego lutego roku dwa tysiące czternastego.
 Feito em Bruxelas, em vinte de fevereiro de dois mil e catorze.
 Întocmit la Bruxelles la douăzeci februarie două mii paisprezece.
 V Bruseli dvadsiateho februára dvetisícštrnásť.
 V Bruslju, dne dvajsetega februarja leta dva tisoč štirinajst.
 Tehty Brysselissä kahdentenakymmenentenä päivänä helmikuuta vuonna kaksituhattaneljätoista.
 Som skedde i Bryssel den tjugonde februari tjugohundrafjorton.
 Bërë në Bruksel, më njëzet shkurt dymijë e katërmbëdhjetë
 За държавите-членки
 Por los Estados miembros
 Za členské státy
 For


text:
medlemsstaterne
 Für die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les États membres
 Za države članice
 Per gli Stati membri
 Dalībvalstu vārdā
 Valstybių narių vardu
 A tagállamok részéről
 Għall-Istati Membri
 Voor de lidstaten
 W imieniu państw Członkowskich
 Pelos Estados-Membros
 Pentru statele membre
 Za členské štáty
 Za države članice
 Jäsenvaltioiden puolesta
 För medlemsstaterna
 Për Vendet Anëtare
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Për Bashkimin Europian
 За Република Албания
 Por la República de Albania
 Za Albánskou republiku
 På Republikken Albaniens vegne
 Für die Republik Albanien
 Albaania Vabariigi nimel
 Για τη Δημοκρατία της Αλβανίας
 For the Republic of Albania
 Pour la République d'Albanie
 Za Republiku Albaniju
 Per la Repubblica di Albania
 Albānijas Republikas vārdā
 Albanijos Respublikos vardu
 az Albán Köztársaság részéről
 Għar-Repubblika ta' l-Albanija
 Voor de Republiek Albanië
 W imieniu Republiki Albanii
 Pela República da Albânia
 Pentru Republica Albania
 Za Albánsku republiku
 Za Republiko Albanijo
 Albanian tasavallan puolesta
 För Republiken Albanien
 Për Republikën e Shqipërosë
 ΠΑΡΑΡΤΗΜΑ I
 «ΠΑΡΑΡΤΗΜΑ II γ)
 Δασμολογικές παραχωρήσεις της Αλβανίας για πρωτογενή γεωργικά προϊόντα καταγωγής Κοινότητας
 (που αναφέρονται στο άρθρο 27 παράγραφος 3 στοιχείο γ))
 Κωδικός ΣΟ
 Περιγραφή
 Ετήσια ποσόστωση
 (τόνοι)
 Συντελεστής δασμολογικής ποσόστωσης
 0401 10 10
 ΓΑΛΑ ΚΑΙ ΚΡΕΜΑ ΓΑΛΑΚΤΟΣ (ΑΝΘΟΓΑΛΑ) ΠΕΡΙΕΚΤΙΚΟΤΗΤΑΣ ΚΑΤΑ ΒΑΡΟΣ ΣΕ ΛΙΠΑΡΕΣ ΟΥΣΙΕΣ < = 1 %, ΣΕ ΑΜΕΣΕΣ ΣΥΣΚΕΥΑΣΙΕΣ < = 2 L, ΠΟΥ ΔΕΝ ΕΙΝΑΙ ΣΥΜΠΥΚΝΩΜΕΝΑ ΚΑΙ ΔΕΝ ΠΕΡΙΕΧΟΥΝ ΖΑΧΑΡΗ Η ΑΛΛΑ ΓΛΥΚΑΝΤΙΚΑ
 790
 0 %
 0401 20 11
 ΓΑΛΑ ΚΑΙ ΚΡΕΜΑ ΓΑΛΑΚΤΟΣ (ΑΝΘΟΓΑΛΑ) ΠΕΡΙΕΚΤΙΚΟΤΗΤΑΣ ΚΑΤΑ ΒΑΡΟΣ ΣΕ ΛΙΠΑΡΕΣ ΟΥΣΙΕΣ < = 3 % ΑΛΛΑ > 1 %, ΣΕ ΑΜΕΣΕΣ ΣΥΣΚΕΥΑΣΙΕΣ < = 2 L, ΠΟΥ ΔΕΝ ΕΙΝΑΙ ΣΥΜΠΥΚΝΩΜΕΝΑ ΚΑΙ ΔΕΝ ΠΕΡΙΕΧΟΥΝ ΖΑΧΑΡΗ Η ΑΛΛΑ ΓΛΥΚΑΝΤΙΚΑ
 0401 20 91
 ΓΑΛΑ ΚΑΙ ΚΡΕΜΑ ΓΑΛΑΚΤΟΣ (ΑΝΘΟΓΑΛΑ) ΠΕΡΙΕΚΤΙΚΟΤΗΤΑΣ ΚΑΤΑ ΒΑΡΟΣ ΣΕ ΛΙΠΑΡΕΣ ΟΥΣΙΕΣ, ΑΛΛΑ <> 3 % = 6 %, ΣΕ ΑΜΕΣΕΣ ΣΥΣΚΕΥΑΣΙΕΣ < = 2 L, ΠΟΥ ΔΕΝ ΕΙΝΑΙ ΣΥΜΠΥΚΝΩΜΕΝΑ ΚΑΙ ΔΕΝ ΠΕΡΙΕΧΟΥΝ ΖΑΧΑΡΗ Η ΑΛΛΑ ΓΛΥΚΑΝΤΙΚΑ
 1001 91 20
 (πρώην 1001 90 91)
 ΣΙΤΑΡΙ ΜΑΛΑΚΟ ΚΑΙ ΣΜΙΓΑΔΙ ΠΟΥ ΠΡΟΟΡΙΖΟΝΤΑΙ ΓΙΑ ΣΠΟΡΑ
 42 000
 0 %
 1001 99 00
 (πρώην 1001 90 99)
 ΟΛΥΡΑ, ΣΙΤΑΡΙ ΜΑΛΑΚΟ ΚΑΙ ΣΜΙΓΑΔΙ (ΕΚΤΟΣ ΑΠΟ ΑΥΤΟ ΠΟΥ ΠΡΟΟΡΙΖΕΤΑΙ ΓΙΑ ΣΠΟΡΑ)
 1005 90 00
 ΑΡΑΒΟΣΙΤΟΣ (ΕΚΤΟΣ ΑΠΟ ΑΥΤΟΝ ΠΟΥ ΠΡΟΟΡΙΖΕΤΑΙ ΓΙΑ ΣΠΟΡΑ)
 10 000
 0 %»
 ΠΑΡΑΡΤΗΜΑ II
 «ΠΑΡΑΡΤΗΜΑ IV
 Κείμενο της δήλωσης τιμολογίου
 Η δήλωση τιμολογίου, το κείμενο της οποίας παρατίθεται κατωτέρω, πρέπει να συντάσσεται σύμφωνα με τις υποσημειώσεις. Δεν είναι, ωστόσο, απαραίτητο να επαναλαμβάνονται οι εν λόγω υποσημειώσεις.
 Βουλγαρικό κείμενο
 Износителят на продуктите, обхванати от този документ (митническо разрешение No ... (1)) декларира, че освен където ясно е отбелязано друго, тези продукти са с ... (2) преференциален произход.
 Ισπανικό κείμενο
 El exportador


text:
de los productos incluidos en el presente documento (autorización aduanera no .·... (1)) declara que, salvo indicación en sentido contrario, estos productos gozan de un origen preferencial ... (2).
 Τσεχικό κείμενο
 Vývozce výrobků uvedených v tomto dokumentu (číslo povolení ... (1)) prohlašuje, že kromě zřetelně označených mají tyto výrobky preferenční původ v ... (2).
 Δανικό κείμενο
 Eksportøren af varer, der er omfattet af nærværende dokument, (toldmyndighedernes tilladelse nr. ... (1)), erklærer, at varerne, medmindre andet tydeligt er angivet, har præferenceoprindelse i ... (2).
 Γερμανικό κείμενο
 Der Ausführer (Ermächtigter Ausführer; Bewilligungs-Nr. ... (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte ... (2) Ursprungswaren sind.
 Εσθονικό κείμενο
 Käesoleva dokumendiga hõlmatud toodete eksportija (tolli kinnitus nr. ... (1)) deklareerib, et need tooted on ... (2) sooduspäritoluga, välja arvatud juhul, kui on selgelt näidatud teisiti.
 Ελληνικό κείμενο
 Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ' αριθ... (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής... (2).
 Αγγλικό κείμενο
 The exporter of the products covered by this document (customs authorization No ... (1)) declares that, except where otherwise clearly indicated, these products are of ... (2) preferential origin.
 Γαλλικό κείμενο
 L'exportateur des produits couverts par le présent document (autorisation douanière no ... (1)) déclare que, sauf indication claire du contraire, ces produits ont l'origine préférentielle ... (2).
 Κροατικό κείμενο
 Izvoznik proizvoda obuhvaćenih ovom ispravom (carinsko ovlaštenje br. ... (1)) izjavljuje da su, osim ako je drukčije izričito navedeno, ovi proizvodi ... (2) preferencijalnog podrijetla.
 Ιταλικό κείμενο
 L'esportatore delle merci contemplate nel presente documento (autorizzazione doganale n. ... (1)) dichiara che, salvo indicazione contraria, le merci sono di origine preferenziale ... (2).
 Λεττονικό κείμενο
 To produktu eksportētājs, kuri ietverti šajā dokumentā (muitas atļauja Nr. ... (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme ... (2).
 Λιθουανικό κείμενο
 Šiame dokumente išvardytų produktų eksportuotojas (muitinės liudijimo Nr. ... (1)) deklaruoja, kad, jeigu kitaip nenurodyta, tai yra ... (2) preferencinės kilmės produktai.
 Ουγγρικό κείμενο
 A jelen okmányban szereplő áruk exportőre (vámfelhatalmazási szám: ... (1)) kijelentem, hogy eltérő jelzés hianyában az áruk kedvezményes ... (2) származásúak.
 Μαλτέζικο κείμενο
 L-esportatur tal-prodotti koperti b'dan id-dokument (awtorizzazzjoni tad-dwana nru. ... (1)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali ... (2).
 Ολλανδικό κείμενο
 De exporteur van de goederen waarop dit document van toepassing is (douanevergunning nr. ... (1)), verklaart dat, behoudens uitdrukkelijke andersluidende vermelding, deze goederen van preferentiële ... oorsprong zijn (2).
 Πολωνικό κείμενο
 Eksporter produktów objętych tym dokumentem (upoważnienie władz celnych nr ... (1)) deklaruje, że z wyjątkiem gdzie jest to wyraźnie określone, produkty te mają ... (2) preferencyjne pochodzenie.
 Πορτογαλικό κείμενο
 O abaixo-assinado, exportador dos produtos abrangidos pelo presente documento (autorização aduaneira n.o ... (1)), declara que, salvo indicação expressa em contrário, estes produtos são de origem preferencial ... (2).
 Ρουμανικό κείμενο
 Exportatorul produselor ce fac obiectul acestui document (autorizația vamală nr. ... (1)) declară că,


text:
exceptând cazul în care în mod expres este indicat altfel, aceste produse sunt de origine preferențială ... (2).
 Σλοβακικό κείμενο
 Vývozca výrobkov uvedených v tomto dokumente (číslo povolenia ... (1)) vyhlasuje, že okrem zreteľne označených, majú tieto výrobky preferenčný pôvod v ... (2).
 Σλοβενικό κείμενο
 Izvoznik blaga, zajetega s tem dokumentom (pooblastilo carinskih organov štr. ... (1)) izjavlja, da, razen če ni drugače jasno navedeno, ima to blago preferencialno ... (2) poreklo.
 Φινλανδικό κείμενο
 Tässä asiakirjassa mainittujen tuotteiden viejä (tullin lupa n:o ... (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... alkuperätuotteita (2).
 Σουηδικό κείμενο
 Exportören av de varor som omfattas av detta dokument (tullmyndighetens tillstånd nr. ... (1)) försäkrar att dessa varor, om inte annat tydligt markerats, har förmånsberättigande ... ursprung (2).
 Αλβανικό κείμενο
 Ekspοrtuesi i prοdukteνe të përfshira në këtë dοkument [autοrizim dοganοr Nr. ... (1)) deklarοn që, përνeç rasteνe kur tregοhet qartësisht ndryshe, këtο prοdukte janë me οrigjinë preferenciale ... (2).
 (3)
 (Τόπος και ημερομηνία)
 (4)
 (Υπογραφή του εξαγωγέα. Απαιτείται, επίσης,η ευκρινής αναγραφή του ονόματος του υπογράφοντος τη δήλωση.)»
 (1) Όταν η δήλωση τιμολογίου συντάσσεται από εγκεκριμένο εξαγωγέα, ο αριθμός αδείας του εγκεκριμένου εξαγωγέα πρέπει να αναγράφεται σε αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, οι λέξεις που περιέχονται σε παρενθέσεις παραλείπονται ή ο προβλεπόμενος χώρος παραμένει κενός.
 (2) Αναγράφεται η καταγωγή των προϊόντων. Όταν η δήλωση τιμολογίου αφορά, εξ ολοκλήρου ή εν μέρει, προϊόντα καταγωγής Θέουτας και Μελίλλας, ο εξαγωγέας τα προσδιορίζει σαφώς στο έγγραφο στο οποίο συντάσσεται η δήλωση με το σύμβολο “CM”.
 (3) Τα στοιχεία αυτά είναι δυνατό να παραλείπoνται αν η πληρoφoρία περιέχεται στo ίδιo τo έγγραφo.
 (4) Στις περιπτώσεις που δεν απαιτείται η υπογραφή του εξαγωγέα, η απαλλαγή από την υποχρέωση υπογραφής σημαίνει και απαλλαγή από την υποχρέωση αναγραφής του ονόματος του υπογράφοντος.


text:
 Avis juridique important
 |
 11972B/PRO/22
 Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 22 περί των σχέσεων μεταξύ της Ευρωπαϊκής Οικονομικής Κοινότητος και των συνδεδεμένων αφρικανικών κρατών και της Μαγαδασκάρης καθώς και των αναπτυσσομένων ανεξαρτήτων χωρών της Κοινοπολιτείας των ευρισκομένων στην Αφρική, στον Ινδικό Ωκεανό, στον Ειρηνικό Ωκεανό και στην Καραϊβική
 Επίσημη Εφημερίδα αριθ. L 073 της 27/03/1972 σ. 0177
 Πρωτόκολλο αριθ. 22 - περί των σχέσεων μεταξύ της Ευρωπαϊκής Οικονομικής Κοινότητος και των συνδεδεμένων αφρικανικών κρατών και της Μαδαγασκάρης καθώς και των αναπτυσσομένων ανεξάρτητων χωρών της Κοινοπολιτείας των ευρισκομένων στην Αφρική, στον Ινδικό Ωκεανό, στον Ειρηνικό Ωκεανό και στην Καραϊβική(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).Ι1. Η Ευρωπαϊκή Οικονομική Κοινότης προσφέρει στις ανεξάρτητες χώρες της Κοινοπολιτείας, που αναφέρονται στο παράρτημα VI της πράξεως προσχωρήσεως, τη δυνατότητα να ρυθμίσουν τις σχέσεις τους μαζί της στο πνεύμα της δηλώσεως προθέσεων στην οποία προέβη το Συμβούλιο κατά τη σύνοδό του της 1ης και 2ας Απριλίου 1963, σύμφωνα με ένα από τους ακόλουθους τύπους, κατ’ εκλογήν:- συμμετοχή στη σύμβαση συνδέσεως που θα διέπει, κατά τη λήξη της συμβάσεως συνδέσεως που υπεγράφη την 29η Ιουλίου 1969, τις σχέσεις μεταξύ της Κοινότητος και των συνδεδεμένων αφρικανικών κρατών και της Μαδαγασκάρης των υπογραφόντων τη σύμβαση αυτήν·- σύναψη μιας ή περισσοτέρων ειδικών συμβάσεων συνδέσεως βάσει του άρθρου 238 της συνθήκης ΕΟΚ, που συνεπάγονται αμοιβαία δικαιώματα και υποχρεώσεις, ιδίως στον τομέα των εμπορικών συναλλαγών·- σύναψη εμπορικών συμφωνιών προς διευκόλυνση και ανάπτυξη των συναλλαγών μεταξύ της Κοινότητος και των χωρών αυτών.2. Για πρακτικούς λόγους η Κοινότης εύχεται όπως οι ανεξάρτητες χώρες της Κοινοπολιτείας, προς τις οποίες απευθύνεται η προσφορά αυτή της Κοινότητος, λάβουν θέση επ’ αυτής |so το δυνατό συντομότερο μετά την προσχώρηση.Η Κοινότης προτείνει στις ανεξάρτητες χώρες της Κοινοπολιτείας που αναφέρονται στο παράρτημα VI της πράξεως προσχωρήσεως όπως οι προβλεπόμενες διαπραγματεύσεις για τη σύναψη συμφωνιών, σύμφωνα με έναν από τους τρεις τύπους προσφοράς, αρχίσουν από την 1η Αυγούστου 1973.Η Κοινότης προσκαλεί συνεπώς εκείνες από τις ανεξάρτητες χώρες της Κοινοπολιτείας που θα αποφασίσουν να διαπραγματευθούν στο πλαίσιο του πρώτου τύπου, να συμμετέχουν παρά το πλευρό των συνδεδεμένων αφρικανικών κρατών και της Μαδαγασκάρης στις διαπραγματεύσεις για τη σύμβαση που θα επακολουθήσει εκείνη που υπεγράφη την 29η Ιουλίου 1969.3. Αν το Μποτσουάνα, το Λεσόθο ή η Σουαζιλάνδη εκλέξουν έναν από τους δύο πρώτους τύπους προσφοράς:- πρέπει να εξευρεθούν κατάλληλες λύσεις για τη ρύθμιση ειδικών προβλημάτων που θέτει η ειδική κατάσταση των χωρών αυτών, οι οποίες ανήκουν σε μία τελωνειακή ένωση με μία τρίτη χώρα·- η Κοινότης πρέπει να απολαύει στην επικράτεια των κρατών αυτών μιας τόσο ευνοϊκής δασμολογικής μεταχειρίσεως όσο εκείνη που εφαρμόζεται από τα κράτη αυτά υπέρ του μάλλον ευνοουμένου τρίτου κράτους·- οι διατάξεις του εφαρμοζομένου καθεστώτος, και ιδίως οι κανόνες καταγωγής, πρέπει


text: να επιτρέπουν να αποφεύγεται κάθε κίνδυνος εκτροπής του εμπορίου σε βάρος της Κοινότητος που θα προέκυπτε από τη συμμετοχή των κρατών αυτών σε τελωνειακή ένωση με μία τρίτη χώρα.ΙΙ1. Όσον αφορά το καθεστώς συνδέσεως που πρέπει να προβλεφθεί κατά τη λήξη της συμβάσεως συνδέσεως που υπεγράφη την 29η Ιουλίου 1969, η Κοινότης είναι έτοιμη να συνεχίσει την πολιτική της συνδέσεως, τόσο έναντι των συνδεδεμένων αφρικανικών κρατών και της Μαδαγασκάρης όσο και έναντι των αναπτυσσομένων ανεξαρτήτων χωρών της Κοινοπολιτείας που θα αποτελέσουν συμβαλλόμενα μέρη της ιδίας συνδέσεως.2. Η προσχώρηση στην Κοινότητα των νέων Κρατών μελών και η ενδεχομένη επέκταση της πολιτικής συνδέσεως δε θα πρέπει να είναι πηγή εξασθενήσεως των σχέσεων της Κοινότητος με τα συνδεδεμένα αφρικανικά κράτη και τη Μαδαγασκάρη τα οποία είναι συμβαλλόμενα μέρη στη σύμβαση συνδέσεως που υπεγράφη την 29η Ιουλίου 1969.Οι σχέσεις της Κοινότητος με τα συνδεδεμένα αφρικανικά κράτη και τη Μαδαγασκάρη εξασφαλίζουν υπέρ των κρατών αυτών ένα σύνολο πλεονεκτημάτων και στηρίζονται επί δομών που προσδίδουν στη σύνδεση τον ιδιαίτερό της χαρακτήρα στους τομείς των εμπορικών σχέσεων, της οικονομικής και τεχνικής συνεργασίας και των οργάνων ισότιμης συμμετοχής.3. Ο στόχος της Κοινότητος κατά την πολιτική της συνδέσεως παραμένει η διατήρηση του κεκτημένου και των βασικών αρχών που υπενθυμίζονται ανωτέρω.4. Οι όροι της συνδέσεως αυτής, που θα ορισθούν κατά τη διάρκεια της διαπραγματεύσεως που αναφέρεται στο πρώτο μέρος σημείο 2 τρίτο εδάφιο του παρόντος πρωτοκόλλου πρέπει να λαμβάνουν υπόψη κατ’ ανάλογο τρόπο τις ιδιαίτερες οικονομικές συνθήκες που είναι κοινές στις αναπτυσσόμενες ανεξάρτητες χώρες της Κοινοπολιτείας τις ευρισκόμενες στην Αφρική, στον Ινδικό Ωκεανό, στον Ειρηνικό Ωκεανό και στην Καραϊβική καθώς και στα συνδεδεμένα αφρικανικά κράτη και στη Μαδαγασκάρη, την κτηθείσα εμπειρία στο πλαίσιο της συνδέσεως, τις επιθυμίες των συνδεδεμένων κρατών και τις συνέπειες της εφαρμογής του συστήματος των γενικευμένων προτιμήσεων για τα τελευταία αυτά κράτη.ΙΙΙΗ Κοινότης θα μεριμνά για τη διασφάλιση των συμφερόντων του συνόλου των χωρών που αναφέρονται στο παρόν πρωτόκολλο, η οικονομία των οποίων εξαρτάται κατά σημαντικό μέρος από την εξαγωγή βασικών προϊόντων και ιδίως ζάχαρης.Η περίπτωση της ζάχαρης θα ρυθμιστεί στο πλαίσιο αυτό, λαμβάνοντας υπόψη, όσον αφορά την εξαγωγή του προϊόντος αυτού, τη σημασία που έχει για την οικονομία των περισσοτέρων από τις χώρες αυτές, ιδίως δε εκείνων της Κοινοπολιτείας.


text:
 Avis juridique important
 |
 21981A0921(01)
 Συμφωνία μεταξύ της κυβέρνησης της Αυστραλίας και της Ευρωπαϊκής Κοινότητας Ατομικής Ενέργειας σχετικά με τη μεταφορά πυρηνικού υλικού από την Αυστραλία προς την Ευρωπαϊκή Κοινότητα Ατομικής Ενέργειας - Επιστολές προς την Αυστραλία εκ μέρους κρατών μελών της Ευρατόμ τα οποία δεν έχουν συνάψει διμερείς συμφωνίες με την Αυστραλία - Συνοδευτικές επιστολές
 Επίσημη Εφημερίδα αριθ. L 281 της 04/10/1982 σ. 0008 - 0020 Φινλανδική ειδική έκδοση: Κεφάλαιο 11 τόμος 10 σ. 0129 Σουηδική ειδική έκδοση: Κεφάλαιο 11 τόμος 10 σ. 0129 Ισπανική ειδική έκδοση: Κεφάλαιο 12 τόμος 4 σ. 0071 Πορτογαλική ειδική έκδοση : Κεφάλαιο 12 τόμος 4 σ. 0071
 ΣΥΜΦΩΝΙΑ μεταξύ της Κυβερνήσεως της Αυστραλίας και της Ευρωπαϊκής Κοινότητας Ατομικής Ενεργείας σχετικά με τη μεταφορά πυρηνικού υλικού από την Αυστραλία προς την Ευρωπαϊκή Κοινότητα Ατομικής Ενεργείας - (82/672/Ευρατόμ)Η ΚΥΒΕΡΝΗΣΗ ΤΗΣ ΑΥΣΤΡΑΛΙΑΣ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,ΑΠΟΦΑΣΙΣΜΕΝΕΣ να εγγυηθούν ότι η διεθνής ανάπτυξη και χρήση της πυρηνικής ενεργείας για ειρηνικούς σκοπούς θα πραγματοποιηθεί μέσω διακανονισμών που θα εξυπηρετούν το στόχο της μη εξαπλώσεως των πυρηνικών όπλων ΕΧΟΝΤΑΣ ΥΠΟΨΗ ότι η Αυστραλία και τα ακόλουθα κράτη μέλη της Κοινότητας, το Βέλγιο, η Δανία, η Ομοσπονδιακή Δημοκρατία της Γερμανίας, η Ελλάδα, η Ιρλανδία, η Ιταλία, οι Κάτω Χώρες, το Λουξεμβούργο, το Ηνωμένο Βασίλειο της Μεγάλης Βρετανίας και Βορείου Ιρλανδίας, αποτελούν συμβαλλόμενα μέρη της συνθήκης περί μη εξαπλώσεως των πυρηνικών όπλων που συνήφθη στο Λονδίνο, στη Μόσχα και στην Ουάσιγκτον την 1η Ιουλίου 1968 (καλούμενης εφεξής «η Συνθήκη») ΕΧΟΝΤΑΣ ΥΠΟΨΗ επίσης ότι τα κράτη μέλη της Κοινότητας έχουν συνάψει διμερείς συμφωνίες πυρηνικής συνεργασίας με την Αυστραλία και ότι οι διατάξεις της παρούσας συμφωνίας, όταν θα αρχίσουν να ισχύουν, θα πρέπει να θεωρηθούν ως συμπληρωματικές προς τις διατάξεις οποιασδήποτε εν ισχύι διμερούς συμφωνίας αυτού του τύπου και, κατά περίπτωση, θα πρέπει να αναπληρώσουν τις διατάξεις των συμφωνιών αυτών ΑΝΑΓΝΩΡΙΖΟΝΤΑΣ ότι η Αυστραλία, ως μη πυρηνική δύναμη, έχει αναλάβει με τη Συνθήκη να μην κατασκευάσει ή αποκτήσει κατ’άλλον τρόπο πυρηνικά όπλα ή άλλες εκρηκτικές πυρηνικές συσκευές, και ότι έχει συνάψει συμφωνία με τον Διεθνή Οργανισμό Ατομικής Ενεργείας (καλούμενο εφεξής «ο Οργανισμός») για την εφαρμογή του εκλέγχου διασφαλίσεων δυνάμει της Συνθήκης ΑΝΑΓΝΩΡΙΖΟΝΤΑΣ ότι η Κοινότητα, δυνάμει του άρθρου 2 υπό ε της συνθήκης περί ιδρύσεως της Ευρωπαϊκής Κοινότητας Ατομικής Ενεργείας, οφείλει να εγγυάται διά των καταλλήλων ελέγχων ότι τα πυρηνικά υλικά δεν χρησιμοποιούνται για σκοπούς διαφορετικούς από εκείνους για τους οποίους προορίζονται, και προς τούτο θα εφαρμόζεται ο έλεγχος διασφαλίσεων σύμφωνα με το κεφάλαιο VII της συνθήκης Ευρατόμ ΑΝΑΓΝΩΡΙΖΟΝΤΑΣ, εξάλλου, ότι η Κοινότητα και τα κράτη μέλη της Κοινότητας έχουν συνάψει συμφωνίες με τον Οργανισμό για την εφαρμογή του ελέγχου διασφαλίσεων εντός της Κοινότητας ΕΠΙΘΥΜΩΝΤΑΣ να δημιουργήσουν συνθήκες οι οποίες ανταποκρίνονται στην απόφασή τους να μεριμνήσουν για την προαγωγή του στόχου της μη εξαπλώσεως των πυρηνικών όπλων, και εντός των οποίων το πυρηνικό υλικό θα είναι δυνατόν να μεταφέρεται από την Αυστραλία στην Κοινότητα για ειρηνικούς σκοπούς,ΣΥΝΕΦΩΝΗΣΑΝ ΤΑ ΕΞΗΣ:Άρθρο IΓια τους σκοπούς της παρούσας συμφωνίας:α) ως «αρμόδια αρχή» νοείται, στην περίπτωση της Αυστραλίας, το Australian Safeguards Office, και στην περίπτωση


text: της Κοινότητας η Επιτροπή των Ευρωπαϊκών Κοινοτήτων, ή οποιαδήποτε άλλη αρχή, η οποία μπορεί να γνωστοποιηθεί, σε ενδεχόμενη περίπτωση, από το ενδιαφερόμενο μέρος προς το άλλο μέρος β) ως «στρατιωτικοί σκοποί» νοούνται οι άμεσες στρατιωτικές εφαρμογές της πυρηνικής ενεργείας, όπως πυρηνικά όπλα, πυρηνική προώθηση για στρατιωτικούς σκοπούς, κινητήρες στρατιωτικών πυρηνικών πυραύλων ή στρατιωτικοί πυρηνικοί αντιδραστήρες, αλλά όχι οι έμμεσες χρήσεις, όπως η ηλεκτροδότηση στρατιωτικής μονάδας από ένα μη στρατιωτικό δίκτυο ενεργείας ή η παραγωγή ραδιοϊσοτόπων για διαγνωστικούς σκοπούς σε στρατιωτικά νοσοκομεία γ) ως «πυρηνικό υλικό» νοείται κάθε «αρχικό υλικό» ή «ειδικό σχάσιμο υλικό», όπως αυτοί οι όροι καθορίζονται στο άρθρο ΧΧ του καταστατικού του Οργανισμού. Κάθε απόφαση του Συμβουλίου των Διοικητών του Οργανισμού κατά το άρθρο ΧΧ του καταστατικού του Οργανισμού, η οποία τροποποιεί τον κατάλογο των υλικών που θεωρούνται ως «αρχικό υλικό» ή «ειδικά σχάσιμα υλικά», παράγει αποτελέσματα, δυνάμει της παρούσας συμφωνίας, μόνον όταν και τα δύο μέρη γνωστοποιούν αμοιβαίως δι’εγγράφου ότι συμφωνούν με την τροποποίηση αυτή δ) ως «μέρη» νοούνται η Αυστραλία και η Κοινότητα ε) ως «Κοινότητα» νοούνται συγχρόνως:i) το νομικό πρόσωπο που δημιουργήθηκε από τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας (Ευρατόμ), μέρους της παρούσας συμφωνίας,ii) τα εδάφη στα οποία εφαρμόζεται η συνθήκη Ευρατόμ στ) «εντός της Κοινότητας» σημαίνει εντός των εδαφών στα οποία εφαρμόζεται η συνθήκη Ευρατόμ ζ) «εκτός της Κοινότητας» έχει την αντίθετη έννοια η) «ειρηνικοί σκοποί» νοούνται όλες οι χρήσεις εκτός από τις χρήσεις για στρατιωτικούς σκοπούς.Άρθρο II1. Η παρούσα συμφωνία εφαρμόζεται:α) επί του πυρηνικού υλικού που μεταφέρεται από την Αυστραλία στην Κοινότητα για ειρηνικούς σκοπούς, είτε κατευθείαν είτε μέσω τρίτης χώρας, υπό τον όρο ότι η Αυστραλία ειδοποίησε εγγράφως την Κοινότητα πριν ή κατά τη μεταφορά του πυρηνικού αυτού υλικού. Παρά την ανωτέρω αναφερόμενη προϋπόθεση κοινοποιήσεως, όλες οι διατάξεις του παρόντος άρθρου εφαρμόζονται επί του πυρηνικού υλικού που μεταφέρθηκε μεταξύ της Αυστραλίας και των κρατών μελών της Κοινότητας κατ’εφαρμογή των διμερών συμφωνιών και η μεταφορά του οποίου κοινοποιείται στην Κοινότητα κατά το χρόνο εφαρμογής της παρούσας συμφωνίας β) επί κάθε μορφής πυρηνικού υλικού παρασκευασμένου διά χημικών ή φυσικών κατεργασιών ή διά ισοτοπικού διαχωρισμού, εφόσον η ποσότητα του παρασκευαζομένου υλικού θεωρείται ότι εμπίπτει στο πεδίο εφαρμογής της παρούσας συμφωνίας, μόνο στην αναλογία κατά την οποία η ποσότητα πυρηνικού υλικού που χρησίμευε κατά την παρασκευή της και υπόκειται στην παρούσα συμφωνία αντιστοιχεί στη συνολική ποσότητα πυρηνικού υλικού που χρησιμοποιήθηκε γ) εφ’όλων των γενεών πυρηνικού υλικού παραγομένων δι’ακτινοβολήσεως με νετρόνια, εφόσον η ποσότητα του παραγομένου κατά τον τρόπο αυτόν πυρηνικού υλικού θεωρείται ότι εμπίπτει στο πεδίο εφαρμογής της παρούσας συμφωνίας, μόνο κατά την αυτή αναλογία με την ποσότητα πυρηνικού υλικού η οποία υπόκειται στην παρούσα συμφωνία και η οποία, χρησιμοποιουμένη κατά την παραγωγή της, συμβάλλει στην παραγωγή αυτή δ) εφόσον προβλέπεται σε διμερή συμφωνία μεταξύ Αυστραλίας και ενός κράτους μέλους, επί του πυρηνικού υλικού το οποίο παράγεται, τυγχάνει επεξεργασίας ή χρησιμοποιείται σε συσκευές τις οποίες αυτό το κράτος μέλος ή η Αυστραλία, κατόπιν διαβουλεύσεων με το εν λόγω κράτος μέλος, έχουν χαρακτηρίσει, για την Κοινότητα, ως συσκευές αυστραλιανής προελεύσεως ή συσκευές προερχόμενες από


text: συσκευές ή τεχνολογία αυστραλιανής προελεύσεως, και το οποίο υπάγεται στη δικαιοδοσία του κράτους μέλους τη στιγμή του προσδιορισμού και της χρήσεώς του.2. Τα υλικά στα οποία αναφέρεται η παράγραφος 1 του παρόντος άρθρου θα μεταφέρονται δυνάμει της παρούσας συμφωνίας μόνο σε φυσικό ή νομικό πρόσωπο που είναι δεόντως εξουσιοδοτημένο για την παραλαβή τους.Άρθρο III1. Το πυρηνικό υλικό στο οποίο αναφέρεται το άρθρο ΙΙ της παρούσας συμφωνίας υπόκειται στις διατάξεις της παρούσας συμφωνίας έως ότου χαρακτηρισθεί ως μη πλέον χρησιμοποιήσιμο ή ως μη ανακτήσιμο στην πράξη για επεξεργασία που θα το επανέφερε σε μία μορφή χρησιμοποιήσιμη σε οποιαδήποτε πυρηνική δραστηριότητα, η οποία εμπίπτει στον έλεγχο διασφαλίσεων, ή έως ότου μεταφερθεί εκτός της Κοινότητας σύμφωνα με τις διατάξεις του άρθρου IX της παρούσας συμφωνίας.2. Προκειμένου να προσδιορισθεί πότε το πυρηνικό υλικό που υπόκειται στην παρούσα συμφωνία δεν είναι πλέον χρησιμοποιήσιμο ή είναι μη ανακτήσιμο στην πράξη για επεξεργασία που θα το επανέφερε σε μορφή χρησιμοποιήσιμη σε μια οποιαδήποτε πυρηνική δραστηριότητα που εμπίπτει στον έλεγχο διασφαλίσεων, τα δύο μέρη αποδέχονται το χαρακτηρισμό στον οποίο προβαίνει ο Οργανισμός σύμφωνα με τις διατάξεις περί της άρσεως του ελέγχου διασφαλίσεων, στην οποία ο Οργανισμός είναι μέρος και της οποίας γίνεται μνεία στα άρθρα V και VΙ της παρούσας συμφωνίας.Άρθρο IVΤο πυρηνικό υλικό που υπόκειται στην παρούσα συμφωνία δεν θα χρησιμοποιηθεί ή δεν θα εκτραπεί της χρήσεώς του για την κατασκευή πυρηνικών όπλων ή άλλων πυρηνικών εκρηκτικών συσκευών, για την έρευνα ή την ανάπτυξη πυρηνικών όπλων ή άλλων πυρηνικών εκρηκτικών συσκευών ή για οποιονδήποτε άλλο στρατιωτικό σκοπό.Άρθρο V1. Η τήρηση του άρθρου IV της παρούσας συμφωνίας εξασφαλίζεται με ένα σύστημα ελέγχου διασφαλίσεων που εφαρμόζεται από την Κοινότητα και τον Οργανισμό σύμφωνα με τη συνθήκη Ευρατόμ και με τις ακόλουθες συμφωνίες ελέγχου διασφαλίσεων:α) τη συμφωνία που συνήφθη στις 5 Απριλίου 1973, σύμφωνα με το άρθρο ΙΙΙ της Συνθήκης, μεταξύ Βελγίου, Δανίας, Ομοσπονδιακής Δημοκρατίας της Γερμανίας, Ιρλανδίας, Ιταλίας, Λουξεμβούργου, Ολλανδίας, Κοινότητας και Οργανισμού β) τη συμφωνία που συνήφθη στις 6 Σεπτεμβρίου 1976, σύμφωνα με τη Συνθήκη, μεταξύ του Ηνωμένου Βασιλείου της Μεγάλης Βρετανίας και Βορείου Ιρλανδίας, της Κοινότητας και του Οργανισμού γ) τη συμφωνία που συνήφθη στις 27 Ιουλίου 1978, μεταξύ Γαλλίας, Κοινότητας και Οργανισμού.2. Με την επιφύλαξη των άρθρων VΙ και VΙΙ της παρούσας συμφωνίας, το πυρηνικό υλικό που υπόκειται στην παρούσα συμφωνία εμπίπτει κατά πάσα περίπτωση σε μία από τις συμφωνίες που αναφέρονται υπό α, β ή γ της παραγράφου 1 του παρόντος άρθρου, ή σε άλλη συμφωνία συναπτομένη σύμφωνα με το άρθρο ΙΙΙ της Συνθήκης.Άρθρο VIΑν, παρά τις διατάξεις του άρθρου V της παρούσας συμφωνίας, το πυρηνικό υλικό πιου υπόκειται στην παρούσα συμφωνία βρίσκεται εντός της Κοινότητας ή σε οποιοδήποτε τμήμα της και, κατ’επιταγή της εφαρμοστέας συμφωνίας ελέγχου διασφαλίσεων που αναφέρεται στο άρθρο V της παρούσας συμφωνίας, ο Οργανισμός έχει παύσει να εφαρμόζει τον έλεγχο διασφαλίσεων εντός της Κοινότητας ή του εν λόγω τμήματος αυτής, ο έλεγχος διασφαλίσεων εφαρμόζεται στα πλαίσια μιας συμφωνίας, στην οποία η Κοινότητα και ο Οργανισμός είναι μέρη και η οποία προβλέπει ελέγχους διασφαλίσεων ισότιμους σε έκταση και αποτελεσματικότητα με εκείνους που


text: προβλέπονται από την ισχύουσα συμφωνία ελέγχου διασφαλίσεων που αναφέρεται στο άρθρο V της παρούσας συμφωνίας.Άρθρο VIIΑν, παρά τις διατάξεις των άρθρων V και VI της παρούσας συμφωνίας, πυρηνικό υλικό που υπόκειται στην παρούσα συμφωνία βρίσκεται εντός της Κοινότητας ή οποιουδήποτε τμήματος αυτής και, κατ’επιταγή μιας συμφωνίας ή συμφωνιών ελέγχου διασφαλίσεων αναφερομένων στα άρθρα V και VI της παρούσας συμφωνίας, ο Οργανισμός έχει σταματήσει να εφαρμόζει τα μέτρα ελέγχου διασφαλίσεων εντός της Κοινότητας ή τμήματος αυτής, η Αυστραλία και η Κοινότητα θα συνάψουν αμέσως συμφωνία για την εφαρμογή ενός συστήματος ελέγχου διασφαλίσεων, εντός της Κοινότητος ή της οικείας περιοχής της, το οποίο είναι σύμφωνο με τις αρχές και τις διαδικασίες του Οργανισμού και προβλέπει ελέγχους διασφαλίσεων ισότιμους σε έκταση και αποτελεσματικότητα με τους ελέγχους διασφαλίσεων του Οργανισμού τους οποίους υποκαθιστά. Τα μέρη διαβουλεύονται και βοηθούνται αμοιβαίως για την εφαρμογή του εν λόγω συστήματος ελέγχου διασφαλίσεων.Άρθρο VIII1. Το πυρηνικό υλικό που υπόκειται στην παρούσα συμφωνία πρέπει πάντοτε να υπόκειται σε φυσική προστασία επαρκούς επιπέδου, η οποία θα πρέπει να ανταποκρίνεται τουλάχιστον στα κριτήρια του παραρτήματος Β του εγγράφου INFCIRC/254 του Οργανισμού.2. Τα κράτη μέλη πρέπει να εφαρμόζουν μέτρα φυσικής προστασίας.ν Κατά την εφαρμογή αυτών των μέτρων, καθοδηγούνται από συστάσεις διεθνών ομάδων εμπειρογνωμόνων και ιδιαίτερα από το έγγραφο του Οργανισμού INFCIRC/225 rιv. 1.3. Προκειμένου να λαμβάνονται υπόψη οι γενικά παραδεδεγμένες τελειοποιήσεις στον τομέα της φυσικής προστασίας, εφαρμόζονται οι διατάξεις του άρθρου XVIII.Άρθρο IXΤο υποκείμενο στην παρούσα συμφωνία πυρηνικό υλικό που έχει μεταφερθεί στην Κοινότητα δεν πρέπει να μεταφέρεται σε οποιοδήποτε άλλο κράτος εκτός Κοινότητας, χωρίς την προηγούμενη έγγραφη συναίνεση της Αυστραλίας.Άρθρο XΤο πυρηνικό υλικό που υπόκειται στην παρούσα συμφωνία είναι δυνατόν να εμπλουτισθεί άνω του 20% σε ουράνιο 235, μόνο υπό τους όρους που συμφωνήθηκαν εγγράφως μεταξύ των μερών, όπως ορίζεται στο παράρτημα Β.Άρθρο XIΤο πυρηνικό υλικό που υπόκειται στην παρούσα συμφωνία θα υφίσταται επεξεργασία μόνο υπό τους όρους που συμφωνήθηκαν μεταξύ των μερών, όπως ορίζεται στο παράρτημα Γ.Άρθρο XII1. Κατά την εφαρμογή των άρθρων ΙΧ, Χ και ΧΙ της παρούσας συμφωνίας, η Αυστραλία λαμβάνει υπόψη τη θέση της Κοινότητας σχετικά με τη μη εξάπλωση των πυρηνικών όπλων, καθώς και τις ανάγκες της σε πυρηνική ενέργεια. Η Αυστραλία δεν θα αρνείται τη συναίνεση ή τη συμφωνία της προκειμένου να εξασφαλίζει εμπορικά πλεονεκτήματα. Η Αυστραλία δεν θα αναβάλλει αδικαιολόγητα τη λήψη οποιασδήποτε αποφάσεως, και θα ενημερώνει την Κοινότητα χωρίς αδικαιολόγητη καθυστέρηση για οποιαδήποτε απόφαση αυτής της φύσεως.2. Αν η Αυστραλία θεωρεί ότι της είναι αδύνατον να δώσει τη συναίνεσή της για ένα από τα θέματα που αναφέρονται στο άρθρο ΙΧ της παρούσας συμφωνίας, οφείλει να δώσει στην Κοινότητα την άμεση δυνατότητα εκτεταμένων διαβουλεύσεων ως προς το ζήτημα αυτό.Άρθρο XIII1. Οι αρμόδιες αρχές των δύο μερών έρχονται σε διαβουλεύσεις οποτεδήποτε, κατόπιν αιτήσεως οποιουδήποτε μέρους, προκειμένου να εξασφαλίσουν την ουσιαστική εφαρμογή της παρούσας συμφωνίας. Τα μέρη δύνανται διά κοινής συμφωνίας να καλέσουν τον Οργανισμό να συμμετάσχει σ’αυτές τις διαβουλεύσεις.2. Αν το πυρηνικό υλικό που υπόκειται στην παρούσα συμφωνία βρίσκεται εντός της Κοινότητας ή εντός οποιουδήποτε τμήματος αυτής, η Κοινότητα, κατόπιν αιτήσεως της Αυστραλίας, θα ανακοινώνει εγγράφως


text: προς αυτήν τα συμπεράσματα στα οποία κατέληξε ο Οργανισμός μετά τη διεξαγωγή ελέγχων διασφαλίσεων κατ’επιταγήν της οικείας συμφωνίας ελέγχου διασφαλίσεων, εφόσον αναφέρονται σε πυρηνικό υλικό που υπόκειται στην παρούσα συμφωνία.3. Οι αρμόδιες αρχές των δύο μερών πρέπει να προβούν σε διοικητικό διακανονισμό, ο οποίος θα εξασφαλίζει την πραγματική εκπλήρωση των υποχρεώσεων εκ της παρούσας συμφωνίας. Ο διοικητικός διακανονισμός που συνάπτεται δυνάμει της παρούσας παραγράφου είναι δυνατόν να τροποποιηθεί με τη σύμφωνη γνώμη των αρμοδίων αρχών των δύο μερών.Άρθρο XIVΤα μέρη λαμβάνουν τις αναγκαίες προφυλάξεις προκειμένου να διατηρηθεί ο εμπιστευτικός χαρακτήρας των εμπορικών και βιομηχανικών απορρήτων και των άλλων εμπιστευτικών πληροφοριών που παρέχονται κατ’εφαρμογήν της παρούσας συμφωνίας.Άρθρο XVΣε περίπτωση μη τηρήσεως από την Κοινότητα ή από ένα κράτος μέλος οποιασδήποτε διατάξεως των άρθρων IV μέχρι και XI ή των άρθρων XIΙΙ ή XVΙ της παρούσας συμφωνίας, ή σε περίπτωση μη τηρήσεως ή καταγγελίας των συμφωνιών ελέγχου διασφαλίσεων του Οργανισμού από την Κοινότητα ή οποιοδήποτε κράτος μέλος, η Αυστραλία δικαιούται, κατόπιν προηγουμένης κοινοποιήσεως, να αναστείλει ή να ακυρώσει περαιτέρω μεταφορές πυρηνικού υλικού και να απαιτήσει από την Κοινότητα και το οικείο κράτος μέλος ή κράτη μέλη να λάβουν μέτρα για τη θεραπεία της καταστάσεως. Αν, κατόπιν διαβουλεύσεων μεταξύ των μερών, τα μέτρα αυτά δεν ληφθούν σε εύλογο χρονικό διάστημα, η Αυστραλία δικαιούται τότε να απαιτήσει την επιστροφή του πυρηνικού υλικού που υπόκειται στην παρούσα συμφωνία. Σε περίπτωση κατά την οποία ένα κράτος μέλος της Κοινότητας, το οποίο δεν διαθέτει πυρηνική βόμβα, προβεί σε έκρηξη πυρηνικής εκρηκτικής συσκευής, εφαρμόζονται οι προηγούμενες διατάξεις.Άρθρο XVΙΚάθε διαφορά η οποία προκύπτει κατά την ερμηνεία ή την εφαρμογή της παρούσας συμφωνίας, και δεν διευθετείται με διαπραγματεύσεις, υπάγεται, κατόπιν αιτήσεως οποιουδήποτε μέρους, σε διαιτητικό δικαστήριο, αποτελούμενο από τρεις διαιτητές διοριζομένους κατά τις διατάξεις του παρόντος άρθρου. Κάθε μέρος ορίζει έναν διαιτητή, ο οποίος δύναται να έχει, στην περίπτωση της Αυστραλίας, την αυστραλιανή ιθαγένεια, και στην περίπτωση της Κοινότητας την ιθαγένεια ενός κράτους μέλους οι κατ’αυτόν τον τρόπο οριζόμενοι διαιτητές εκλέγουν τρίτο διαιτητή, ο οποίος δεν έχει ούτε την αυστραλιανή ιθαγένεια ούτε την ιθαγένεια ενός των κρατών μελών της Κοινότητας και ο οποίος θα είναι πρόεδρος. Αν εντός τριάντα ημερών από την προσφυγή σε διαιτησία, ένα από τα μέρη δεν έχει προβεί στο διορισμό διαιτητή, το άλλο μέρος μπορεί να ζητήσει από τον Πρόεδρο του Διεθνούς Δικαστηρίου ή από τον Γενικό Γραμματέα των Ηνωμένων Εθνών να ορίσει έναν διαιτητή. Σε περίπτωση αλληλοσυγκρουομένων αιτήσεων από τα μέρη της διαφοράς, προτεραιότητα έχει η αίτηση προς τον Γενικό Γραμματέα των Ηνωμένων Εθνών. Η ίδια διαδικασία εφαρμόζεται αν, εντός τριάντα ημερών από τον ορισμό του δεύτερου διαιτητή, ο τρίτος διαιτητής δεν έχει ακόμη ορισθεί. Η πλειοψηφία των μελών του δικαστηρίου συνιστά απαρτία. Όλες οι αποφάσεις λαμβάνονται με τη πλειοψηφία των ψήφων όλων των μελών του διοικητικού δικαστηρίου. Η διαιτητική διαδικασία ορίζεται από το δικαστήριο. Οι αποφάσεις του δικαστηρίου, συμπεριλαμβανομένων και των διατάξεων περί της συστάσεώς του, της ενώπιόν του διαδικασίας, της αρμοδιότητάς του και του επιμερισμού της δικαστικής δαπάνης μεταξύ των μερών, δεσμεύουν και τα δύο μέρη και εκτελούνται από αυτά.Άρθρο XVΙΙΟι διατάξεις της